hotchpotch/miracl-hf-unified huggingface dataset:
প্রমথেশ চন্দ্র বরুয়া
প্রমথেশ চন্দ্র বরুয়া ( ; অসমীয়া:প্রমথেশ চন্দ্র বরুৱা ) ভারতের একজন বিখ্যাত অভিনেতা, চলচ্চিত্র পরিচালক ও চিত্রনাট্য লেখক ছিলেন। আসামের গৌরীপুরে জন্মগ্রহণ করা প্রমথেশ বড়ুয়া বাংলা ও হিন্দী চলচ্চিত্র জগতের একজন বিখ্যাত চলচিত্র নির্মাতা ছিলেন। অপরাধী চলচ্চিত্রে তিনি সর্বপ্রথম কৃত্রিম আলোর ব্যবহার করেন এবং এটাই ভারতীয় চলচ্চিত্র শিল্পে প্রথম কৃত্রিম আলোর ব্যবহার। তাঁর অপরাধী চলচ্চিত্রে ব্যবহার করা “কৃত্রিম আলো” ভারতীয় চলচ্চিত্র জগতে প্রথম কৃত্রিম ব্যবস্থা ছিল। ভারতীয়দের মধ্যে সর্বপ্রথম তিনি দেবদাস চলচ্চিত্রে ফ্লাস ব্যাক মন্তাজ, টেলিপ্যাথি শট এবং সাবজেকটিভ ক্যামেরার ব্যবহার করেন।
প্রমথেশ বড়ুয়ার জন্ম অসমের গোয়ালপাড়া জেলার গৌরীপুরে হয়েছিল। পিতার নাম প্রভাত চন্দ্র বরুয়া ও মাতার নাম সরোজবালা বরুয়া। তিনি ছেলেবেলায় গৌরীপুরে ইউনাইটেড ক্লাব নামক একটি সাংস্কৃতিক সংঘের স্থাপনা করে নাটক করিতেন। প্রমথেশ বরুয়া গৌরীপুর বিদ্যালয়ে শিক্ষা সম্পূর্ণ করার পর কলকাতার হেয়ার বিদ্যালয়ে ভর্তি হয়েছিলন। ১৯২১ সনে তিনি কলকাতার বীরেন্দ্রনাথ মিত্রের কন্যা মাধুরীলতাকে বিবাহ করেছিলেন। ১৯২৮ প্রমথেশ বরুয়া কলকাতার প্রেসিডেন্সী কলেজ থেকে পদার্থ বিজ্ঞানে স্নাতক ডিগ্রী লাভ করেছিলেন। তিনি ইউরোপ ভ্রমণ করার সময় চলচ্চিত্র জগতের প্রতি তাঁর আগ্রহ জন্মেছিল। ১৯২৬ সনে মাতৃবিয়োগের পর তিনি অসমে ফিরে আসেন ও পিতার সহিত জমিদারী কার্যে মনোনিবেশ করেন। কিছুদিন পর তিনি কলকাতার জন্য রওনা হন এবং ঘরের সদস্যদের আপত্তি থাকা সত্বেও তিনি চলচ্চিত্র জগতে জড়িত হন। তিনি অমলা বালা বরুয়া ও যমুনা বরুয়াকে বিবাহ করেছিলেন। প্রথমেশ বরুয়া মোট ৬টি সন্তানের পিতা ছিলেন।
১৯২০ সালে কলকাতা হেয়ার স্কুল থেকে প্রবেশিকা পাশ। ১৯২৪-এ প্রেসিডেন্সি কলেজ থেকে বিএসসি পরীক্ষায় উত্তীর্ণ। ১৯২৮-এ মনোনীত সদস্য হিসেবে আসাম আইনসভায় যোগদান। ১৯৩০-এ উক্ত আইনসভার সদস্য নির্বাচিত।তিনি মোট ১৪টি বাংলা ও সাতটি হিন্দি ছবি পরিচালনা করেন। প্রমথেশ চন্দ্র বরুয়া কলকাতার ধীরেন্দ্রনাথ গাঙ্গুলীর 'দ্য ব্রিটিশ ডমিনিয়ান ফিল্ম লিমিটেড'এ মনোনিবেশ করেছিলেন ও তিনি এই প্রতিষ্ঠানে অভিনয় করেছিলেন।তিনি দ্বিতীয়বার ইউরোপ ভ্রমনের জন্য গিয়েছিলেন ও লন্ডন থেকে চলচিত্র নির্মাণের জন্য প্রশিক্ষন নিয়েছিলেন ও প্যারিসে লাইট বয় হিসেবে কাজ করে চলচ্চিত্র নির্মাণের কার্য আয়ত্ত করেছিলেন। প্যারিস থেকে চলচ্চিত্র নির্মাণের সামগ্রী ক্রয় করে তিনি ভারতে বড়ুয়া পিক্চার্স নামক ষ্টুডিও স্থাপন করেছিলেন। ১৯৩১ সনে এই ষ্টুডিওর প্রথম চলচ্চিত্র 'অপরাধী' মুক্তি পেয়েছিল। কালীপ্রসাদ ঘোষ পরিচালিত ভাগ্যলক্ষ্মী চলচ্চিত্রে তিনি খলনায়কের চরিত্রে অভিনয় করেছিলেন। ধীরেন্দ্রনাথ গাঙ্গুলী, প্রমথেশ বড়ুয়া ও দেবকী বসু একত্রিত হয়ে নিউ থিয়েটর্স নামক চলচ্চিত্র প্রয়োজনা প্রতিষ্ঠানে যোগদান করেছিলেন। এই থিয়েটারের অন্তঃভুক্ত থাকার সময় তিনি দেবদাস চলচিত্র নির্মাণ করেছিলেন। শরৎচন্দ্র চট্টোপাধ্যায় রচিত উপন্যাসে আধারিত এই চলচ্চিত্র প্রথমে বাংলা ভাষায় নির্মাণ করা হয়েছিল এবং ১৯৩৫ সনে তিনি হিন্দী ভাষায় দেবদাস চলচ্চিত্র নির্মাণ করেছিলেন। তিনি হিন্দী চলচ্চিত্র মন্জিল, মুক্তি, অধিকার ও রজত জয়ন্তীতে পরিচলনা করেছিলেন।
অত্যধিক সুরাপানের ফলে প্রথমেশ বড়ুয়ার স্বাস্থ্য ধীরে ধীরে নষ্ট হতে থাকে; ফলে ১৯৫১ সনের ৩১শে নভেম্বর তারিখে প্রমথেশ বড়ুয়ার মৃত্যু হয়। কলকাতার ক্যাওড়াতলা মহাশ্মশানে প্রথমেশ বরুয়ার অন্তিম কার্য সমাপ্ত করা হয়।
ইসলামে ধর্মান্তরিত ব্যক্তিদের তালিকা
নিম্নলিখিত তালিকাটি ভিন্ন ধর্ম বা অন্য কোন ধর্ম থেকে ইসলাম ধর্মে রূপান্তরিত হয়েছেন এমন ​​উল্লেখযোগ্য ব্যক্তিত্বদের অসম্পূর্ণ তালিকা তুলে ধরা হল। এই নিবন্ধটি শুধুমাত্র বিগত পেশার ঠিকানাগুলি তালিকাভুক্ত ব্যক্তির বিশ্বাস কর্তৃক প্রতিষ্ঠিত এবং জাতিগত, সাংস্কৃতিক অথবা অন্যান্য বিবেচনা মোকাবেলার উদ্দেশ্যে নয়। এই ক্ষেত্রে তাদের লিপিবদ্ধকরণবিষয় তালিকাটি উল্লিখিত হবে। তালিকায় তাদের প্রাক্তন ধর্মীয় অন্তর্ভুক্তি থেকে বর্ণানুক্রমে শ্রেণীকরণ করা হল।
শ্লেসভিগ-হলষ্টাইন
শ্লেসভিগ-হলষ্টাইন (জার্মান ভাষায়: Schleswig-Holstein; ) জার্মানির সবচেয়ে উত্তরের রাজ্য। জার্মানির ষোলটি রাজ্যের অন্যতম শ্লেসভিগ-হলষ্টাইন। হলষ্টাইন এবং শ্লেসভিগ নামের দুই সাবেক ডিউকশাসিত অঞ্চলের সমন্বয়ে এই রাজ্যটি গঠিত হয়েছে। এর রাজধানী কিল। অন্যান্য উল্লেখযোগ্য শহর হল লুবেক, ফ্লেন্সবুর্গ এবং নয়েমুন্সটার।
রাজ্যটিকে নিম্ন জার্মান ভাষায় "Sleswig-Holsteen," সাবেক ইংরেজিতে "Sleswick-Holsatia," ডেনীয় ভাষায় "Slesvig-Holsten"ডাকা হয়।
উত্তর সাগর ও বাল্টিক সাগরের নিকটে শ্লেসভিগ-হলষ্টাইনের অবস্থান। প্রকৃতপক্ষে শ্লেসভিগ হল জার্মানির শ্লেসভিগ অঞ্চলের দক্ষিণাংশ এবং উত্তরের শ্লেসভিগ ডেনমার্কে অবস্থিত। 
এই রাজ্যের উত্তর সীমানায় রয়েছে ডেনমার্ক, পশ্চিমে উত্তর সাগর, পূর্বে বাল্টিক সাগর এবং দক্ষিণে জার্মান রাজ্য নিডারজাখসেন, হামবুর্গ ও মেকলেনবুর্গ-ভোপোমান অবস্থিত।
শ্লেসভিগ-হলষ্টাইনের সংস্কৃতি ড্যানিশ ও জার্মান উভয় সংস্কৃতির প্রভাব রয়েছে। শহরের বাইরে গ্রামের দিকে অবস্থিত বিভিন্ন প্রাসাদ ও অট্টালিকা এর মিশ্র সংস্কৃতির প্রতিরূপ বহণ করে। এছাড়া এখানকার রন্ধনশৈলীতে এই দুই সংস্কৃতির প্রভাব লক্ষ্য করা যায়।
এখানকার প্রধান উৎসব হল শ্লেসভিগ-হলষ্টাইন সঙ্গীত উৎসব। এটি প্রতি বছর এই রাজ্যজুড়ে অনুষ্ঠিত হয়ে থাকে। একটা বার্ষিক চলচিত্র উৎসবও এই রাজ্যে প্রতি বছর হয়।
শ্লেসভিগ-হলষ্টাইনে অনুষ্ঠিত ভাখেন ওপেন এয়ার নামক বার্ষিক হেভি মেটাল রকসঙ্গীত উৎসব বিশ্বের সবচেয়ে বড় হেভি মেটাল রক সঙ্গীতের উৎসব।
শ্লেসভিগে রয়েছে এই রাজ্যের গুরুত্বপূর্ণ সাংস্কৃতিক জাদুঘর গোটোর্ফ ক্যাসেল।
ছয় বছর থেকে শিশুদের জন্য বাধ্যতামূলক শিক্ষা ব্যবস্থা রয়েছে শ্লেসভিগ-হলষ্টাইনে। এসব শিশুরা গ্রুন্ডশুলা বা জার্মান প্রাথমিক বিদ্যালয়ে চার বছর লেখাপড়া করার পর মাধ্যমিক বিদ্যালয়ে যায়। শ্লেসভিগ-হলষ্টাইনে এই ধরণের বিশেষ আঞ্চলিক বিদ্যালয় রয়েছে, যার জার্মান নাম রিজিওনালশুলা।
এই রাজ্যে রয়েছে তিনটি বিশ্ববিদ্যালয়। এগুলো কিল, লুবেক এবং ফ্লেন্সবুর্গে অবস্থিত। এছাড়া চারটি সরকারি বিশ্ববিদ্যালয় রয়েছে। এগুলো ছাড়াও তিনটি বেশ কিছু বেসরকারি উচ্চ শিক্ষা প্রতিষ্ঠান রয়েছে।
শীলাদেবীর ঘাট
শীলাদেবীর ঘাট বগুড়া জেলার মহাস্থানগড় থেকে প্রায় ২০০ মিটার পূর্বে করতোয়া নদীতে অবস্থিত। এই ঘাটের মূল অবস্থান মহাস্থানগড়ের বৈরাগি ভিটার বিপরীত দিকে।
স্থানীয় কাহিনী অনুযায়ী, শীলাদেবী ছিলেন মহাস্থানগড়ের শেষ হিন্দু রাজা পরশুরামের কন্যা বা ভগ্নি। মুসলিম সাধক শাহ সুলতান বলখী মাহিসাওয়ার কর্তৃক রাজা পরশুরাম পরাজিত হবার পর শীলাদেবী করতোয়া নদীর এই স্থানে জলে ডুবে আত্মহুতি দেন। এরপর থেকে স্থানীয় হিন্দুধর্মালম্বীরা এই স্থানে প্রতিবছর জ্যৈষ্ঠ মাসের শুক্লা দশমীতে এবং ১২ বছর পরপর পৌষ-নারায়ণী স্নানের উদ্দেশ্যে এই স্থানে যোগ দিয়ে থাকেন। দেশে এবং দেশের বাইরের অনেকেই এই স্নানউৎসবে অংশ নিতে করতোয়া তীরে আসেন। অন্য এক জনস্রুতি মতে, স্থানটি এক সময় নৌপথে আমদানি করা পাথর খালাস ও স্তুপীকৃত করে রাখার জন্যে ব্যবহৃত হতো বলে কালক্রমে এর নাম হয় “শিলা দ্বীপ”, এবং যার বিকৃতরূপ সম্ভবত “শীলাদেবী” এবং “শীলাদেবীর ঘাট”।
তরালী শর্মা
তরালী শর্মা (; ) ভারতের অসম রাজ্যের একজন কণ্ঠশিল্পী ও সংগীত পরিচালিকা। তিনি সাস্ত্রীয় সংগীত ও লোকসংগীতের চর্চা করেন। তরালী শর্মা মঞ্জু বরার আকাশী তরার কথারে নামক অসমীয়া চলচিত্রের কিমতে ভকতি করিব গীত গেয়ে ২০০৩ সনে শ্রেষ্ঠ মহিলা নেপথ্য গায়িকার রাষ্ট্রীয় পুরস্কার লাভ করেছিলেন। 
১৯৭৫ সনের ৪ আগষ্ট তারিখে তরালী শর্মার জন্ম হয়েছিল। পিতার নাম প্রভাত শর্মা। তরালী শর্মার পিতা প্রভাত শর্মা একজন বিখ্যাত লোক সংস্কৃতির শিল্পী, বাঁশিবাদক ও সংগীত পরিচালক ছিলেন। তরালী শর্মা বাল্যকাল থেকেই সংগীতময় পরিবেশে লালন পালন হয়েছিলেন। তরালীর কাকা বশিষ্ট দেব শর্মা বরপেটা সত্রের সত্রাধিকার ছিলেন। নিজের প্রেরনার উৎস হিসেবে তরালী শর্মা নিজের পিতা ও কাকাকে বিবেচনা করেন। ১২ বৎসর বয়সে তিনি আকাশবানী গুয়াহাটি কেন্দ্রে প্রথমবার সংগীত পরিবেশন করেছিলেন। এখান থেকেই তিনি সংগীত জগতে প্রবেশ করেন। ২০০৬ সনের ১ ডিসেম্বরে তিনি জিন্টু শর্মাকে বিবাহ করেন।
তরালী শর্মা বহুসংখ্যক এলবাম, ছায়াছবি ও ধারাবাহিক নাটকে কন্ঠদান করেছেন। তিনি কন্ঠদান করা প্রথম এলবামের নাম অভিমান। তিনি আকাশবানী গুয়াহাটি কেন্দ্রের নিয়মিত শিল্পী ও ভ্রাম্যমাণ থিয়েটারের প্রথম মহিলা সংগীত পরিচালক। ২০০৭ তিনি উয়ান্ড সংস নামক একটি প্রতিষ্ঠান স্থাপন করেছিলেন। এই প্রতিষ্ঠানের প্রথম সম্পাদনা করা এলবামটির নাম ছিল পিস অফ লাইফ। 
সংগীত পরিচালনা
এলবাম, সংগীত পরিচালনা ও কন্ঠদান 
পুরস্কার
উইন্ডসর পার্ক (ডোমিনিকা)
উইন্ডসর পার্ক দ্বীপরাষ্ট্র ডোমিনিকার রোজোতে অবস্থিত একটি বহু-উদ্দেশ্যে ব্যবহৃত স্টেডিয়াম। এটি জাতীয় স্টেডিয়াম হিসেবে স্বীকৃত। অধিকাংশ ক্ষেত্রেই এ স্টেডিয়ামটি ক্রিকেট খেলায় ব্যবহার করা হয়। এছাড়াও এখানে মিস ডোমিনিকা সুন্দরী প্রতিযোগিতার আয়োজন করা হয়। ১২,০০০ আসনবিশিষ্ট স্টেডিয়ামটি আন্তর্জাতিক ক্রিকেট কাউন্সিল বা আইসিসি’র মানদণ্ডে প্রতিষ্ঠা করা হয়েছে। এখানে ব্যক্তিগত বক্স, গণমাধ্যম কেন্দ্র, অণুশীলনী জাল, খেলোয়াড়দের আবাসন ব্যবস্থা, ডিজিটাল স্কোরবোর্ডসহ পাঁচটি ক্রিকেট পীচ রয়েছে।
বাংলাদেশ-ওয়েস্ট ইন্ডিজের মধ্যকার প্রথম দুইটি একদিনের আন্তর্জাতিক ক্রিকেট খেলা ডোমিনিকা কর্তৃপক্ষ এ স্টেডিয়ামে আয়োজন করে। ২৬ ও ২৮ জুলাই, ২০০৯ তারিখে ঐ দু’টি খেলা অণুষ্ঠিত হয়। ৬-১০ জুলাই, ২০১১ তারিখে ভারত দলের বিপক্ষে অণুষ্ঠিত টেস্টের মাধ্যমে উইন্ডসর পার্ক টেস্ট মাঠের মর্যাদা পায়।
২০১০ সালের ফিফা বিশ্বকাপের বাছাইপর্বে ডোমিনিকা ফুটবল দল তাদের প্রথম ফুটবল খেলায় অংশগ্রহণ করে। বার্বাডোসের বিপক্ষে অণুষ্ঠিত খেলায় এখানে ৪,২০০ দর্শকের সমাগম ঘটেছিল।
হরিকেল
হরিকেল ভারতীয় উপমহাদেশের পূর্ব অঞ্চলে অবস্থিত প্রাচীন বাংলায় সম্রাজ্য। মূলত এটি প্রাচীন পূর্ববঙ্গের একটি জনপদ।
খ্রিষ্টীয় সপ্তম শতাব্দীতে প্রাচীন ভারতীয় লেখকগণ পূর্বভারতীয় একটি অঞ্চলকে হরিকেল বলে উল্লেখ করেন। সপ্তম শতাব্দীতে চৈনিক পরিব্রাজক হিউয়েন সাঙ এর অবস্থান নির্দেশ করেছেন পূর্বভারতের পূর্বসীমায়। নবম শতাব্দীর সাহিত্যকর্ম "কর্পূরমঞ্জরীতে" এ-বক্তব্যের সমর্থন পাওয়া যায়। এ-গ্রন্থে হরিকেলের নারীদের পূর্ব বঙ্গীয় নারীদের অন্তর্ভুক্ত বিবেচনা করা হয়। তবে হিউয়েন সাঙ কিংবা অন্য কেউ এর ভৌগোলিক অবস্থান সমপর্কে বিশদ কোনো বিবরণ দেন নি। এছাড়াও হরিকেল সম্পর্কে পরবর্তী সমযে়র লেখক এবং কাহিনীকারদের বিভিন্ন বিভ্রান্তিকর ও পরস্পর বিরোধী বক্তব্য রয়েছে। ফলে বিলুপ্ত এ-রাজ্যের অবস্থান নিরৃপণ ও শনাক্তীকরণে জটিলতা বৃদ্ধি পেযে়ছে। দ্বাদশ শতাব্দীর অভিধান রচযি়তা হেমচন্দ্র তাঁর অভিধানচিন্তামণিতে হরিকেলকে বঙ্গের সমকক্ষরৃপে বর্ণনা করেছেন। এছাড়া ঢাকা বিশববিদ্যালযে়র গ্রন্থাগারে সংগৃহীত দুটি পরবর্তীসমযে়র পাণ্ডুলিপিতে কোন উৎস বা কোন প্রমাণাদির উল্লেখ ছাড়াই হরিকোলকে (সম্ভবত হরিকেলের সাথে অভিন্ন) সিলেটের সমার্থক রূপে উল্লেখ করা হযে়ছে।
ঙ্গাগ-দ্বাং-ত্শে-'ফেল
ঙ্গাগ-দ্বাং-ত্শে-'ফেল () (১৬৬৮-১৭৩৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বাহান্নতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-ত্শে-'ফেল ১৬৬৮ খ্রিষ্টাব্দে তিব্বতের দ্বাগ্স-পো-র্ত্সা-রি () অঞ্চলের গ্যাগ-ঝোল () নামক স্থানে এক যাযাবর পরিবারে জন্মগ্রহণ করেন। তাঁর মাতার নাম ছিল কুন-ব্জাং-গ্রোল-মা ()। কম বয়সে তিনি দ্গা'-ল্দান-রাব-ব্র্তান-গ্লিং () বৌদ্ধবিহারে দীক্ষালাভ করেন। এরপর তিনি দ্বাগ্স-পো () বৌদ্ধবিহারে ব্লো-ব্জাং-রিন-ছেন () নামক ত্রিশতম প্রধান ও ব্লো-ব্জাং-ছোস-'দ্জিন () নামক একত্রিশতম প্রধানের নিকট শিক্ষালাভ করেন। এই সময় ঙ্গাগ-দ্বাং-ব্লো-ব্জাং-ম্খাস-ব্ত্সুন () নামক বৌদ্ধের নিকট তিনি ভিক্ষুর শপথ লাভ করে গ্যুমে তন্ত্র মহাবিদ্যালয়ে ভর্তি হন। ১৭০৯ খ্রিষ্টাব্দে তিনি দ্বাগ্স-পো বিহারের প্রধান হিসেবে ও পরে গ্যুমে মহাবিদ্যালয়ের প্রধান হিসেবে অধিষ্ঠিত হন। এই সময় তিনি দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পা এবং স্গ্রুব-খাং-পা-দ্গে-লেগ্স-র্গ্যা-ম্ত্শো () নামক পণ্ডিতের নিকট চক্রসম্বর ও গুহ্যসমাজতন্ত্র সম্বন্ধে শিক্ষালাভ করেন। ১৭২৮ খ্রিষ্টাব্দে দ্গা'-ল্দান বৌদ্ধবিহারের বাহান্নতম প্রধান হিসেবে নির্বাচিত হন ও এই পদে তিনি চার বছর থাকেন।
আস্তিক্যবাদ
আস্তিকতাবাদ বা আস্তিক্যবাদ বা ঈশ্বরবাদ () হল একটি ধর্মীয় বিশ্বাস যা হল অন্তত একজন ঈশ্বর বা উপাস্যের অস্তিত্ব আছে। বহুঈশ্বরবাদ হল বহুসংখ্যক ঈশ্বরে বিশ্বাস, যেখানে একেশ্বরবাদে শুধুমাত্র একজন ঈশ্বরে বিশ্বাস করা হয়। উদাহরণস্বরুপ, ইসলামধর্ম ও খ্রিষ্টধর্ম হল দুটি একেশ্বরবাদী ধর্ম। আস্তিক্যবাদের বিপরীত হল নাস্তিক্যবাদ| নাস্তিক্যবাদে একক বা একাধিক কোনরকম ঈশ্বরেই বিশ্বাস করা হয় না।
দিলদার
দিলদার (১৩ জানুয়ারি ১৯৪৫-জুলাই ১৩, ২০০৩) ছিলেন একজন বাংলাদেশী চলচ্চিত্র কৌতুক অভিনেতা। তিনি চলচ্চিত্র জগতে প্রবেশ করেন ১৯৭২ সালে মুক্তিপ্রাপ্ত "কেন এমন হয়" চলচ্চিত্রে অভিনয়ের মাধ্যমে। তিনি ২০০৩ সালে সেরা কৌতুক অভিনেতা হিসেবে "তুমি শুধু আমার" চলচ্চিত্রের জন্যে জাতীয় চলচ্চিত্র পুরস্কার লাভ করেন।
বাংলা চলচ্চিত্রে অম্যতম কৌতুক অভিনেতা দিলদার। কৌতুক অভিনেতা হিসেবেই তার পরিচিতি ছিল। বাংলা চলচ্চিত্রে সবচেয়ে বেশি হাস্যরস ফুটিয়ে তোলার মানুষটির নাম দিলদার। দিলদার চলচ্চিত্র জগতে প্রবেশ করেন ১৯৭২ সালে। তাঁর মুক্তিপ্রাপ্ত প্রথম চলচ্চিত্র 'কেন এমন হয়'। এই ছবির মাধ্যমেই অভিনয়ে অভিষেক। ধীরে ধীরে অপ্রতিদ্বন্দ্বী কৌতুক অভিনেতার আসন দখল করে নেন তিনি। দিলদারের জনপ্রিয়তা এতটাই তুঙ্গে ছিল যে, তাকে নায়ক করেই নির্মাণ করা হয়েছিল ‘আব্দুল্লাহ’ নামে একটি চলচ্চিত্র। এমন অনেক ছবি ছিল শুধু তার জন্য ছবির স্ক্রিপ্ট আলাদা ভাবে লেখা হত। দিলদারের সম সামায়িক কৌতুক অভিনেতাদের মধ্যে ছিল টেলি সামাদ। দিলদারের অভিনীত অন্যান্য চলচ্চিত্রের মধ্যে ‘বেদের মেয়ে জোসনা’ ‘বিক্ষোভ’, ‘অন্তরে অন্তরে’, ‘কন্যাদান’, ‘চাওয়া থেকে পাওয়া’, ‘সুন্দর আলী জীবন সংসার’, ‘স্বপ্নের নায়ক’, ‘আনন্দ অশ্রু’, ‘শান্ত কেন মাস্তান’ ইত্যাদি উল্লেখযোগ্য। ২০০৩ সালে সেরা কৌতুক অভিনেতা হিসেবে 'তুমি শুধু আমার' চলচ্চিত্রের জন্যে জাতীয় চলচ্চিত্র পুরস্কার লাভ করেন। ২০০৩ সালের ১৩ জুলাই তারিখে মারা যান অসম্ভব জনপ্রিয় এই মানুষটি। পরে তাকে ঢাকার ডেমরায় অবস্থিত সানারপাড় এলাকার পারিবারিক কবরস্থানে দাফন করা হয়।
দিলদার জন্মগ্রহণ করেন চাঁদপুর জেলার মতলব উপজেলায়। দিলদারের স্ত্রীর নাম রোকেয়া বেগম। এই দম্পতির দুই কন্যা সন্তান। বড় মেয়ের নাম মাসুমা আক্তার। পেশায় তিনি দাঁতের ডাক্তার। বিয়ে করেছেন অনেক আগেই। তার ছেলে নর্থসাউথ বিশ্ববিদ্যালয়য়ে পড়ছে আর মেয়ে পড়ছে ক্লাস সেভেনে। ছোট মেয়ে জিনিয়া আফরোজ।
বিএনপি’র অঙ্গ সংগঠন জিয়া সাংস্কৃতিক সংসদের সভাপতি ছিলেন দিলদার। কিন্তু মারা যাওয়ার পর প্রথম তিন-চার বছর সংগঠনটি দিলদারের মৃতুবার্ষিকী পালন করত।
জিকির
জিকির () হচ্ছে অসমে প্রচলিত ধর্মীয় অনুযায়ী আল্লাহ কে স্বরন জিকির করে থাকেন । এই জিকিরের মাধ্যমে ইসলাম ধর্মীয় লোকেরা আল্লাহকে স্মরন করে থাকে। জিকির শব্দটি আরবী ভাষার “ জিকিঅর” থেকে হয়েছে যার অর্থ আল্লার নাম স্মরণ করা। জিকির ইসলাম ধর্মের পবিত্র কাজ হিসেবে গন্য করা হয়।জিকির সম্পর্কিত অনেক হাদিস রয়েছে।এবং ইসলাম ধর্মের ধর্মীয় বই কোরআন বর্ননা দেয়া আছে। একটি হাদিস থেকে যানা গিয়েছে জবানে হালকা(বলতে সহজ)কিন্তু মিজানের পাল্লায় বারি হয়। "সুবহানাল্লাহি ওয়া বিহামদিহি সুবহানাল্লাহীল আযিম।"
চিলি জাতীয় ক্রিকেট দল
চিলি জাতীয় ক্রিকেট দল আন্তর্জাতিক ক্রিকেট খেলায় চিলির প্রতিনিধিত্বকারী দল।
১৮২৯ সালে চিলিতে প্রথম ক্রিকেট খেলা হয়েছিল এবং প্রথম ক্রিকেট ক্লাব ভালপারাইসো ১৮৬০ সালে প্রতিষ্ঠিত হয়। তার ১৮৯৩ সালে আর্জেন্টিনার বিপক্ষে প্রথম আন্তর্জাতিক ম্যাচ খেলে।
দ্বিতীয় বিশ্বযুদ্ধের পর চিলির ক্রিকেট আগ্রহ হ্রাস পায়। এর জন্য ২০০২ সালের আগে চিলি আইসিসি এর সদস্যপদ নেয় নি ।
অনুমোদিত সদস্য হিসেবে চিলি প্রথম ২০০৬ সালে সুরিনাম-এ আইসিসি আমেরিকাস চ্যাম্পিয়নশিপ এর তৃতীয় বিভাগে অংশ নেয়। শুধুমাত্র ব্রাজিল ব্রাজিল-কে হারিয়ে ঐ টুর্নামেন্ট-এ চিলি তৃতীয় হয়।
একই টুর্নামেন্ট ২০০৮ সালে অনুষ্ঠিত হয়। সেখানে চিলি ব্রাজিল বাদে বাকি সব দলকে হারিয়ে দ্বিতীয় হয়।
উইলিয়াম জে. বার্কার (ডেনভারের মেয়র)
উইলিয়াম জে. বার্কার () ছিলেন যুক্তরাষ্ট্রের একজন রাজনীতিবিদ যিনি ১৮৭৪ সাল থেকে ১৮৭৬ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
আর. জি. বাকিংহাম
আর. জি. বাকিংহাম () ছিলেন যুক্তরাষ্ট্রের একজন রাজনীতিবিদ যিনি ১৮৭৬ সাল থেকে ১৮৭৭ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
বাক্সটার বি. স্টাইলস
বাক্সটার বি. স্টাইলস () ছিলেন যুক্তরাষ্ট্রের একজন রাজনীতিবিদ যিনি ১৮৬৯ সাল থেকে ১৮৭১ সাল পর্যন্ত এবং পরবর্তীতে আবারও ১৮৭৭ সাল থেকে ১৮৭৮ সাল পর্যন্ত ডেনভার, কলোরাডোর মেয়র হিসেবে কাজ করেছিলেন। তিনি ভারমন্টের নিউবারিতে জন্মগ্রহণ করেন এবং ডেনভারে মৃত্যুবরণ করেন। তাঁকে শহরের রিভারসাইড সমাধিক্ষেত্রে দাফন করা হয়।
রিচার্ড সোপরিস
রিচার্ড সোপরিস () ছিলেন যুক্তরাষ্ট্রের একজন রাজনীতিবিদ যিনি ১৮৭৮ সাল থেকে ১৮৮১ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
রবার্ট মরিস (রাজনীতিবিদ)
রবার্ট মরিস () ছিলেন যুক্তরাষ্ট্রের একজন রাজনীতিবিদ যিনি ১৮৮১ সাল থেকে ১৮৮৩ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
জন হার্পার (মেয়র)
জন হার্পার () ছিলেন যুক্তরাষ্ট্রের একজন রাজনীতিবিদ যিনি ১৮৭১ সাল থেকে ১৮৭২ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
দক্ষিণ সুরমা উপজেলা
দক্ষিণ সুরমা উপজেলা বাংলাদেশের সিলেট জেলার একটি প্রশাসনিক এলাকা। এটি এই জেলার নবীন উপজেলা; যা ২০০৫ সালের ২৯ জানুয়ারি তারিখে অনুষ্ঠিত নিকার-এর ৯১ তম বৈঠকের নতুন প্রশাসনিক উপজেলা গঠনের সিদ্ধান্তের প্রেক্ষিতে গঠিত হয়। এখানে সিলেট বিভাগীয় কমিশনারের কার্য্যালয়, ডিআইজি সিলেট রেঞ্জ এর কার্য্যালয়, সিলেট শিক্ষা বোর্ড ভবন, কারিগরি মহিলা প্রশিক্ষণ কেন্দ্র, সহ বিভাগীয় পর্যায়ের সরকারি সকল প্রতিষ্ঠানের দপ্তর অবস্থিত।
এর উত্তরে সিলেট সদর উপজেলা, দক্ষিণে ফেঞ্চুগঞ্জ ও বালাগঞ্জ উপজেলা, পূর্বে গোলাপগঞ্জ উপজেলা, পশ্চিমে বিশ্বনাথ উপজেলা। এই উপজেলাটি সিলেট জেলা হতে মাত্র ০৯ কিলোমিটার দূরত্বে অবস্থিত।
দক্ষিণ সুরমা উপজেলা ১০টি ইউনিয়ন নিয়ে গঠিতঃ
দক্ষিণ সুরমা থানা গঠিত হয় ১৯৮৩ সালে এবং থানাকে উপজেলায় রূপান্তর করা হয় ২০০৫ সালে।
শিক্ষার হার : ৫৯.১৪% (পুরুষ - ৬৩.০৯%, মহিলা - ৫৪.৬১%)
প্রধান কৃষি ফসল ধান, গম, সুগন্ধি চাল। প্রধান ফল-ফলাদি আম, আনারস, লেবু, কতবেল, পেয়ারা।
উপজেলা স্বাস্থ্য কমপ্লেক্স - ০১টি (৩১ শয্যা বিশিষ্ট)
টুরিঙেন
টুরিঙেন () জার্মানির মধ্যাঞ্চলে অবস্থিত একটি রাজ্য। এর আয়তন ১৬,১৭১ বর্গ কিলোমিটার এবং জনসংখ্যা ২.২৯ মিলিয়ন। আয়তনের দিক থেকে এটি ষষ্ঠ ক্ষুদ্র এবং জনসংখ্যার দিক থেকে পঞ্চম ক্ষুদ্র। এর রাজধানী এরফুর্ট। এই রাজ্যের পাশ দিয়ে এলবা নদী বয়ে গেছে। 
টুরিঙেন জার্মানির সবুজ হৃদয় বা গ্রিন হার্ট অফ জার্মানি নামে সুপরিচিত। কারণে এখানে ঘন বনাঞ্চল রয়েছে।
এই রাজ্যটিতে প্রাকৃতিক শোভার জন্য পর্যটকরা ঘুরতে আসে। এবং শীতকালীন খেলাধূলার জন্যেও টুরিঙেন বিখ্যাত। জার্মানির সবচেয়ে বিখ্যাত হাইকিং ট্রেইল রান্সটাইগ এখানে অবস্থিত। শীতকালীন অবকাশকেন্দ্র ওবারহোফ এখানে রয়েছে। গত বিশ বছরে শীতকালীন অলিম্পিকে অন্য যেকোন দেশের চেয়ে বেশি স্বর্ণপদক অর্জন করেছে এবং এসব পদকের অর্ধেকই টুরিঙেনর অ্যাথলেটরা জিতেছে।
বিখ্যাত জার্মান সুরকার ও সঙ্গীতজ্ঞ ইয়োহান জেবাস্টিয়ান বাখ তাঁর জীবনের প্রথম অংশ এবং পরবর্তি জীবনের অনেক সময়ই টুরিঙেনতে অতিবাহিত করেন। বিখ্যাত জার্মান কবি ও দার্শনিক ইয়োহান ভোলফগাং ফন গোটে এবং ফ্রিডরিখ শিলার টুরিঙেনর শহর ভাইমারে বসবাস করতেন।
টুরিঙেনতে জার্মান পুনঃএকত্রীকরণের পরে অধিকাংশ ফ্যাক্টরি বন্ধ হয়ে যায় এবং ২০০৫ সালে বেকারত্বের হার সর্বোচ্চ হয়। পরবর্তিতে অর্থনৈতিক অবস্থায় গতির সঞ্চার হয় এবং ক্রমশ উন্নতি লাভ করে।
বাংলাদেশ টেলিযোগাযোগ নিয়ন্ত্রণ কমিশন
বাংলাদেশ টেলিযোগাযোগ নিয়ন্ত্রণ কমিশন (বিটিআরসি) (ইংরেজি: Bangladesh Telecommunication Regulatory Commission) হলো " বাংলাদেশ টেলিযোগাযোগ আইন, ২০০১" (২০০১ সনের ১৮ নং আইন) দ্বারা গঠিত এবং নিয়ন্ত্রিত একটি স্বাধীন কমিশন, যা বাংলাদেশে টেলিযোগাযোগ ব্যবস্থার উন্নয়ন ও নিয়ন্ত্রণ এবং টেলিযোগাযোগ সেবা নিয়ন্ত্রণের নিমিত্তে কাজ করে থাকে। বিটিআরসি বাংলাদেশে টেলিযোগাযোগ সংক্রান্ত বিষয়াবলী যেমন, সেলুলার নেটওয়ার্ক, পিএসটিএন, কৃত্রিম উপগ্রহ এবং ক্যাবল ইত্যাদির রক্ষণাবেক্ষন, উন্নয়ন ও নিয়ন্ত্রন করে থাকে।
সাশ্রয়ী মুল্যে টেলিযোগাযোগ সুবিধা নিশ্চিত করা এবং ২০১০ সাল নাগাদ দেশের প্রতি ১০০'শ জন বাসিন্দার অন্তত ১০ জনকে টেলিযোগাযোগ সেবার অন্তর্ভুক্ত করার লক্ষ্যে ২০০২, জানুয়ারি ৩১ তারিখে বিটিআরসি যাত্রা শুরু করে।
বিটিআরসি-এর বর্তমান চেয়ারম্যান প্রকৌশলী শাহজাহান মাহমুদ (২০১৮ সালের ১১ই মে পর্যন্ত দায়িত্ব পালন করবেন)।
ফার্নান্দো লুইজ রোজা
ফার্নান্দো লুইজ রোজা (জন্ম: ৪ মে, ১৯৮৫) লন্দ্রিনায় জন্মগ্রহণকারী ব্রাজিলের পেশাদার ফুটবলার। সচরাচর তিনি ফার্নান্দিনহো ( নামেই সমধিক পরিচিত; যার অর্থ হচ্ছে "ক্ষুদে ফার্নান্দো"। ব্রাজিল জাতীয় ফুটবল দলে খেলার পাশাপাশি ইংরেজ ক্লাব ম্যানচেস্টার সিটি’র হয়ে খেলছেন। তিনি মূলতঃ মধ্যমাঠের খেলোয়াড় হিসেবে পরিচিত। শান্ত মেজাজের অধিকারী ফার্নান্দো তার দীর্ঘ দূরত্বের শটের জন্য ইতোমধ্যেই পরিচিতি পেয়েছেন। তাকে রক্ষণাত্মক মধ্য মাঠের খেলোয়াড়রূপে মনে করা হয়। শক্তিশালী শট, চমৎকার বল পাস করা, ব্যাপকভাবে রক্ষণাত্মক ভঙ্গীমায় অংশগ্রহণের মাধ্যমে প্রতিপক্ষের আক্রমণ ভেঙ্গে দিয়ে গোল করার সুযোগ সৃষ্টি করে জন্য তিনি বিখ্যাত হয়ে আছেন।
ব্রাজিলীয় ক্লাব অ্যাটলেটিকো পারানেইন্স ক্লাবের মাধ্যমে ফুটবল খেলা শুরু করেন। এরপর ২০০৫ সালে শাখতার দন্তেস্ক ফুটবল ক্লাবে স্থানান্তরিত হন। ইউক্রেন প্রিমিয়ার লীগে ঐ দলের হয়ে তিনি প্রথমবারের মতো সেরা বিদেশী খেলোয়াড়ের মর্যাদা পান। শাখতার ক্লাবকে তিনি ছয়বার ইউক্রেন প্রিমিয়ার লীগের শিরোপা, চারবার ইউক্রেনিয়ান কাপ ও ২০০৮-০৯ মৌসুমে একবার উয়েফা কাপ জয়ে সহায়তা করেন।
ভবেন্দ্রনাথ শইকীয়া
ডঃ ভবেন্দ্রনাথ শইকীয়া অসমের একজন প্রসিদ্ধ উপন্যাসিক, গল্পলেখক, নাট্যকার ও চলচিত্র নির্মাতা ছিলেন। অসমীয়া সাহিত্যে ডঃ ভবেন্দ্র নাথ শইকীয়া কবিতা, নাটক, গল্প, উপন্যাস, প্রবন্ধ, সমালোচনা, আত্মজীবনী ও শিশু সাহিত্য রচনা করে যথেষ্ট অবদান রেখেছেন। তিনি লন্ডন বিশ্ববিদ্যালয় থেকে আণবিক পদার্থ বিজ্ঞান বিষয়ে ডক্তরেত ডিগ্রী লাভ করেছেন। তারপর তিনি গুয়াহাটি বিশ্ববিদ্যালয়ে পদার্থ বিজ্ঞান বিভাগে রিডার হিসেবে কর্মজীবন আরম্ভ করেছিলেন। তিনি অসমীয়া ভাষায় প্রকাশিত প্রান্তিক পত্রিকা ও শিশু সাহিত্য সঁফুরা পত্রিকার প্রতিষ্ঠাপক ও সম্পাদক ছিলেন। ভ্রাম্যমান থিয়েটারের জন্য তিনি নাটক রচনা করিতেন। তিনি সর্বমোট আঠটি চলচিত্র পরিচালনা করেছিলেন যার মধ্যে সাতটি চলচিত্রের জন্য ভারত সরকার থেকে রজত পুরস্কার পেয়েছিলেন। ১৯৭৬ সনে সাহিত্য একাডেমী পুরস্কার ও ১৯৯০ সনে তিনি অসম উপত্যকা সাহিত্য বটা পুরস্কার ও পদ্মশ্রী সন্মান লাভ করেছিলেন।
১৯৩২ সনের ২০ ফেব্রুয়ারি মাসে নগাও শহরে ভবেন্দ্রনাথ শইকীয়ার জন্ম হয়েছিল। ১৯৪৮ সনে তিনি ষ্টার মার্ক্স সহ প্রবেশিকা পরীক্ষায় পাশ হয়ে গুয়াহাটির কটন মহাবিদ্যালয়ে নামভর্ত্তি করেন ও ১৯৫২ সনে তিনি পদার্থ বিজ্ঞানে বি.এস.সি পাশ করেন। ১৯৫৫-১৯৫৬ সনে তিনি কলকাতার প্রেসিডেন্সি কলেজ থেকে পদার্থ বিজ্ঞানে এম.এস.সি ডিগ্রী লাভ করেন ও উচ্চ শিক্ষার জন্য বিদেশে যাত্রা করেন। ১৯৬১ সনে তিনি লন্ডন কলেজ থেকে ডক্টরেট ডিগ্রী লাভ করেন ও লন্ডনের কলেজ ইম্পেরিয়াল অফ সাইন্স ও টেকনোলজী থেকে ডিপ্লোমা লাভ করেছিলেন।
ভবেন্দ্রনাথ শইকীয়া গুয়াহাটি বিশ্ববিদ্যালয়ে পদার্থ বিজ্ঞান বিভাগে রিডার হিসেবে প্রথম কর্মজীবন আরম্ভ করেছিলেন। তিনি লেখা গল্প ভারতের বিভিন্ন ভাষায় অনুবাদ করা হয়েছে। তিনি অসমীয়া ভাষায় প্রকাশিত প্রান্তিক পত্রিকা ও শিশু পত্রিকা সঁফুরার প্রতিষ্ঠাপক ও সম্পাদক ছিলেন।
ডঃ ভবেন্দ্রনাথ শইকিয়া প্রীতি শইকীয়াকে বিবাহ করেছিলেন। তাহাদের দুইটি কন্যা সন্তান ছিল।
২০০৩ সনের ১৩ আগষ্টে রোগাক্রাম্ত ডঃ ভবেন্দ্র নাথ শইকীয়ার মৃত্যু হয়েছিল।প্রবন্ধ সংকলন- শেষ পৃষ্ঠা (৪ খণ্ড)৷
উইকিপিডিয়া জিরো
উইকিপিডিয়া জিরো উইকিমিডিয়া ফাউন্ডেশনের একটি প্রকল্প ছিল যা বিনামূল্যে উইকিপিডিয়া ব্যবহারের সুযোগ প্রদান করেছে, বিশেষ করে উন্নয়নশীল দেশসমূহে। এই প্রোগ্রামের উদ্দেশ্য ছিল মুক্ত জ্ঞান ব্যবহারে প্রতিবন্ধকতা কমানো—কেননা ডাটা ব্যবহারের খরচ হচ্ছে একটি বৃহত্তর প্রতিবন্ধকতা। ৭২টির বেশি দেশে ৯৭টি অপারেটরকে নিয়ে, এই প্রোগ্রামের মাধ্যমে প্রায় ৮০ কোটি মানুষ উইকিপিডিয়া বিনামূল্যে ব্যবহার করেছে।
এই প্রোগ্রামটি ২০১২ সালে চালু করা হয়। মার্চ ২০১৩ সালে, উইকিপিডিয়ায় জিরো তাদের কাজের জন্য সাউথ বা সাউথওয়েস্ট ইন্টারেক্টিভ পুরস্কার লাভ করে। নেট নিরপেক্ষতা নীতি লঙ্ঘন নিয়ে কয়েক বছর সমালোচনার পরে, ২০১৮ সালের ফেব্রুয়ারি মাসে উইকিমিডিয়া ফাউন্ডেশন এই উদ্যোগের শেষ ঘোষণা করে।
উইকিপিডিয়া জিরো ২০১২ সালে প্রথম মালয়েশিয়ায় চালু করা হয়। অক্টোবর ২০১২ সালে, এটি যথাক্রমে ডিটিএসি এবং সৌদি টেলিকম কোম্পানির সাথে থাইল্যান্ড ও সৌদি আরবে চালু করা হয়েছিল। মে ২০১৩ সালে, মোবিলিংককে সাথে নিয়ে এটি পাকিস্তানে চালু করা হয়। জুন ২০১৩ সালে, ডায়লগ আজিয়াটা কে সাথে নিয়ে এটি শ্রীলঙ্কায় শুরু হয়। বিনামূল্যে উইকিপিডিয়ায় প্রবেশধিকার এয়ারচেলের মাধ্যমে ভারতে প্রদান করা হয়। অক্টোবর ২০১৩ সালে, উমনিয়াহকে সাথে নিয়ে জর্দানে এটি চালু করা হয়। ২৫ অক্টোবর ২০১৩ সালে, বাংলালিংককে সাথে নিয়ে এই সেবাটি বাংলাদেশে চালু করা হয়। মে ২০১৪ সালে, এনসেলকে সাথে নিয়ে এটি নেপালে চালু হয়।
ফেসবুক জিরো উইকিপিডিয়া জিরোর জন্য একটি অণুপ্রেরণা হিসেবে উল্লেখ করা হয়েছে।
কুমারী পূজা
কুমারী পূজা হলো তন্ত্রশাস্ত্রমতে অনধিক ষোলো বছরের অরজঃস্বলা কুমারী মেয়ের পূজা। বিশেষত দুর্গাপূজার অঙ্গরূপে এই পূজা অনুষ্ঠিত হয়। এছাড়াও কালীপূজা, জগদ্ধাত্রীপূজা এবং অন্নপূর্ণা পূজা উপলক্ষে এবং কামাখ্যাদি শক্তিক্ষেত্রেও কুমারী পূজার প্রচলন রয়েছে।
বর্তমানে কুমারী পূজার প্রচলন কমে গেছে। বাংলাদেশে সূদূর অতীত থেকেই কুমারী পূজার প্রচলন ছিলো এবং তার প্রমাণ পাওয়া যায় "কুমারীপূজাপ্রযে়াগ" গ্রন্থের পুথি থেকে। বর্তমানে বাংলাদেশে ঢাকা, নারায়ণগঞ্জ, বরিশাল, সিলেট, হবিগঞ্জ ও দিনাজপুর জেলা শহরে প্রতিষ্ঠিত রামকৃ্ষ্ণ মিশনে কুমারী পূজার প্রচলন রয়েছে। প্রতিবছর দুর্গাপূজার মহাষ্টমী পূজার শেষে কুমারী পূজা অনুষ্ঠিত হয় তবে মতান্তরে নবমী পূজার দিনও এ পূজা অনুষ্ঠিত হতে পারে।
শাস্ত্রমতে কুমারী পূজার উদ্ভব হয় কোলাসুরকে বধ করার মধ্য দিয়ে থেকে। গল্পে বর্ণিত রয়েছে, কোলাসুর এক সময় স্বর্গ-মর্ত্য অধিকার করায় বাকি বিপন্ন দেবগণ মহাকালীর শরণাপন্ন হন। সে সকল দেবগণের আবেদনে সাড়া দিযে় দেবী পুনর্জন্মে কুমারীরূপে কোলাসুরকে বধ করেন। এরপর থেকেই মর্ত্যে কুমারী পূজার প্রচলন শুরু হয়।
"যোগিনীতন্য", "কুলার্ণবতন্য", "দেবীপুরাণ", "স্তোত্র", "কবচ", "সহস্রনাম", "তন্যসার", "প্রাণতোষিণী", "পুরোহিতদর্পণ" প্রভৃতি ধর্মীয় গ্রন্থে কুমারী পূজার পদ্ধতি এবং মাহাত্ম্য বিশদভাবে বর্ণিত হযে়ছে। বর্ণনানুসারে কুমারী পূজায় কোন জাতি, ধর্ম বা বর্ণভেদ নেই। দেবীজ্ঞানে যে-কোন কুমারীই পূজনীয়, এমনকি বেশ্যাকুলজাত কুমারীও। তবে সাধারণত ব্রাহ্মণ কুমারী কন্যার পূজাই সর্বত্র প্রচলিত। এক্ষেত্রে এক থেকে ষোলো বছর বয়সী যে কোনো কুমারী মেযে়র পূজা করা যায়। বয়সের ক্রমানুসারে পূজাকালে এই সকল কুমারীদের বিভিন্ন নামে অভিহিত করা হয়।
কুমারী পূজার দার্শনিক তত্ত্ব হলো নারীতে পরমার্থ দর্শন ও পরমার্থ অর্জন। বিশব ব্রহ্মাণ্ডে যে ত্রিশক্তির বলে প্রতিনিয়ত সৃষ্টি, স্থিতি ও লয় ক্রিয়া সাধিত হচ্ছে, সেই ত্রিবিধ শক্তিই বীজাকারে কুমারীতে নিহিত। কুমারী প্রকৃতি বা নারী জাতির প্রতীক ও বীজাবস্থা। তাই কুমারী বা নারীতে দেবীভাব আরোপ করে তার সাধনা করা হয়। এ সাধনপদ্ধতিতে সাধকের নিকট বিশ্বজননী কুমারী নারীমূর্তির রূপ ধারণ করে; তাই তার নিকট নারী ভোগ্যা নয়, পূজ্যা। পৌরাণিক কল্পকাহিনিতে বর্ণিত আছে, এ ভাবনায় ভাবিত হওয়ার মাধ্যমে রামকৃষ্ণ পরমহংসদেব নিজের স্ত্রীকে ষোড়শীজ্ঞানে পূজা করেছিলেন।
জুড়ী উপজেলা
জুড়ী উপজেলা বাংলাদেশের মৌলভীবাজার জেলার একটি প্রশাসনিক এলাকা। বাংলাদেশ সরকারের প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকা)র ৯০তম বৈঠকের মাধ্যমে বাংলাদেশের ৪৭১তম প্রশাসনিক উপজেলা হিসেবে জুড়ীর আত্নপ্রকাশ হয় ২৬ আগস্ট ২০০৪ খ্রিঃ। এটি বিভাগীয় শহর সিলেট হতে ৪৮ কিলোমিটার দূরত্বে অবস্থিত।
উত্তরে বড়লেখা উপজেলা, পূর্বে ভারত, দক্ষিণে কুলাউড়া উপজেলা এবং পশ্চিমে হাকালুকি হাওড় ও ফেঞ্চুগঞ্জ উপজেলা।
০৬ টি নিয়ন্ত্রীত এবং ২ মামলা চলমান ইউনিয়ন নিয়ে গঠিত জুড়ী উপজেলা গঠিত -
ভারতের ত্রিপুরা রাজ্যের কোনপাহাড়ি অঞ্চল থেকে নেমে আসা ছোট একটি স্রোত ধারা বাংলাদেশের অভ্যন্তরে প্রবেশ করে জুড়ী শহর কে দুইভাগে বিভক্ত করে। উল্লেখ্য উক্ত নদীই ছিল পূর্বে ও কুলাউড়া বড়লেখা উপজেলার সীমানা প্রকাশ থাকা আবশ্যক লংলা পরগনার কালেক্টর কামিনীবাবু নাম অনুসারে কামিনীগঞ্জ এবং পাথারিয়া পরগনার কালেক্টর ভবানী বাবুর নাম অনুসারে ভবানী গঞ্জ নামে জুড়ী শহর আজও বিভক্ত। হকালুকি হাওর দিয়ে কুশিয়ারা নদীর সাথে মিলিত হয়েছে। এ স্রোত ধারাটি সুচনার দিকে জুড়ী নদী নামে পরিচিত। এই জুড়ী নদীর কোল ঘেষে মানুষ বসবাস শুরু করে, গড়ে উঠে লোকালয়, জনপথ। আর ঐ জুড়ী নদীর কিনারায় গড়ে উঠা জনপদকেই জুড়ী অঞ্চল বলে চিহ্নিত হয়।
শিক্ষার হার : 68%
প্রধান ফসল ধান, পাট, চা, কমলা।
উপজেলা স্বাস্থ্য কমপ্লেক্স
উইল নিকলসন
উইলিয়াম ফস্ট (উইল) নিকলসন () ছিলেন যুক্তরাষ্ট্রের একজন রাজনীতিবিদ যিনি ১৯৫৫ সাল থেকে ১৯৫৯ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
জে. কুইগ নিউটন
জে. কুইগ নিউটন () ছিলেন যুক্তরাষ্ট্রের একজন রাজনীতিবিদ যিনি ১৯৪৭ সাল থেকে ১৯৫৫ সাল পর্যন্ত ডেনভার, কলোরাডোর মেয়র হিসেবে কাজ করেছিলেন। এছাড়াও তিনি প্রজাতান্ত্রিক জাতীয় কমিটিতেও কাজ করেছিলেন।
রিচার্ড ব্যাটারটন
রিচার্ড ব্যাটারটন () ছিলেন যুক্তরাষ্ট্রের একজন রাজনীতিবিদ যিনি ১৯৫৯ সাল থেকে ১৯৬৩ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
মরিস শ্লিক
মরিস শ্লিক (জার্মান: Friedrich Albert Moritz Schlick) (এপ্রিল ১৪, ১৮৮২ – জুন ২২, ১৯৩৬) একজন জার্মান দার্শনিক, পদার্থবিজ্ঞানী এবং যৌক্তিক ইতিবাদের উদ্গাতা। আইনস্তাইনের ব্যাখ্যাতা হিসেবেও তার সুখ্যাতি রয়েছে।
মরিস শ্লিক ১৯২২ সালে ভিয়েনা বিশ্ববিদ্যালয়ে আরোহী বিজ্ঞানের দর্শনের অধ্যাপক নিয়োজিত হন।
মরিস শ্লিকের সুযোগ্য নেতৃত্বে ভিয়েনা সার্কেল নামে এক দার্শনিক গোষ্ঠীর আবির্ভাব ঘটে, যে গোষ্ঠীর দার্শনিক আলোচনার মূল উৎস ভিতগেনস্তাইন রচিত অধিবিদ্যাবিরোধী গ্রন্থ, ‘Logico Tractus Philosophicus’।
মরিস শ্লিক বাক্যের অর্থ নিরূপণের উপর অত্যধিক গুরুত্ব প্রদান করেন, বাক্যের অর্থ তার যাচাই বা পরখ করার পদ্ধতিতেই নিহিত বলে তিনি মনে করেন। যাচাই করার অর্থ হচ্ছে যাচাই করার সম্ভাব্যতা। কোন বাক্য যদি নীতিগতভাবে অপরখযোগ্য হয়, তবে তা অর্থহীন হয়ে পড়ে। তিনি উল্লেখ করেন, অধিবিদ্যক বাক্যগুলো অর্থহীন, কারণ এইসব বাক্য প্রচলিত ভাষা প্রয়োগের নিয়ম ও যৌক্তিক নিয়মাবলি খণ্ডন করে। এইসব বাক্যের অর্থ প্রতিপাদন করা কোনোভাবেই যাচাই করার সম্ভাব্যতার আওতায় পড়ে না।
যাচাইকরণ নীতি সংকীর্ণ ও ব্যাপক অথবা প্রত্যক্ষ ও পরোক্ষ- এই দু’অর্থে ব্যবহৃত হয়। সংকীর্ণ অর্থে অর্থপূর্ণ উক্তিকে প্রত্যক্ষ অভিজ্ঞতার মাধ্যমে সত্য বা মিথ্যা বলে প্রতিপাদনযোগ্য হতে হবে। শ্লিক প্রথমে অর্থপূর্ণ উক্তির এই "সংকীর্ণ অর্থের" উপর গুরুত্ব আরোপ করেন। কিন্তু এটি কঠোরভাবে সমালোচিত হওয়ায় "ব্যাপক অর্থে" যাচাইকরণ নীতি অবলম্বন করেন। এই নীতি অবলম্বনকে "সংকীর্ণ অর্থের" সংশোধনও বলা হয়ে থাকে। "ব্যাপক অর্থে" তিনি বলেন, বাক্য ও শব্দ বাস্তবে (in practical) যাচাইযোগ্য না হলেও চলবে। তবে তিনি পাশাপাশি এও বলে রেখেছেন, বাস্তবে না হলেও এগুলোকে অবশ্যই নীতিগতভাবে (in theory of principle) প্রতিপাদনযোগ্য হতে হবে।
মরিস শ্লিক ভাষা-সম্পর্কীয় যৌক্তিক বিশ্লেষণী দর্শনের প্রখ্যাত প্রবক্তা। তিনি উল্লেখ করেন, দর্শনের কাজ হচ্ছে সমীক্ষণ এবং সর্বপ্রকার সমস্যা ও তাদের সমাধানজনিত ধারণা ও প্রচেষ্টার অনুসন্ধান। তিনি শব্দ ও বাক্যের অর্থ-নিরূপণ সম্পর্কে বিশেষ আলোচনা করেন। তিনি অর্থের অভিজ্ঞতাভিত্তিক ইতিবাদী মানদণ্ডের আলোচনায় যৌক্তিক ভিত্তির উপরও গুরুত্ব আরোপ করেন। তিনি মনে করেন, ভাষাসম্বন্ধীয় নিয়ম পরিশেষে প্রদর্শনমূলক সংজ্ঞায়িত অভিজ্ঞতার (ostensively defined experience) উল্লেখ করে এবং এই কারণে অর্থকে আবিষ্কার করতে গিয়ে আমাদেরকে জগৎ সম্পর্কেও পর্যবেক্ষণ করতে হয়।
তালতলী উপজেলা
তালতলী উপজেলা বাংলাদেশের বরগুনা জেলার একটি প্রশাসনিক এলাকা। এটি এই জেলার সর্বশেষ উপজেলা। গণপ্রজাতন্ত্রী বাংলাদেশ সরকারের মাননীয় প্রধানমন্ত্রীর প্রতিশ্রুতি অনুসারে ০৬/০৫/২০১০ তারিখে আমতলী উপজেলা ভেঙ্গে তালতলীকে উপজেলা হিসাবে ঘোষনা করা হয়।
২৫৮.৯৪ বর্গ কিলোমিটার আয়তনের এই উপজেলার পশ্চিমে বুড়িশ্বর নদী ও বরগুনা সদর উপজেলা, পূর্বে আন্ধারমানিক নদী ও পটুয়াখালীর কলাপাড়া উপজেলা, দক্ষিণে টেংরাগিরি বন ও বঙ্গোপসাগর এবং উত্তরে কচুপাত্রা ও পচাঁকোড়ালিয়া নদী ও আমতলী উপজেলা।
২০১১ সালের আদমশুমারী অনুযায়ী এখানকার লোকসংখ্যা ৮৮,০০৪ জন; যাদের ৪৩,৭০৭ জন পুরুষ ও ৪৪,২৯৭ জন মহিলা। এখানকার জনঘনত্ব ঘনত্ব প্রতি বর্গ কিলোমিটারে ৫৪১ জন। এখানে মোট ভোটার সংখ্যা ৫৭,৭৮২ জন; যার মধ্যে পুরুষ ভোটার ২৮,৫৩৮ জন ও মহিলা ভোটার ২৯,২৪৪ জন।
এখানে ২০ শয্যা বিশিষ্ট একটি সরকারী হাসপাতাল রয়েছে। এছাড়াও ১ টি বেসরকারী ক্লিনিকও আছে।সমুদ্রের তীরবতী হওয়ায় তলতলী প্রকৃতিকভাবেই সমৃদ্ধ। এখানে রয়েছেঃ সৃজিত বন, আশার চর, ফাতরার বন, সোনাকাটা সমুদ্র সৈকত, রাখাইন পল্লী ইকোপার্ক প্রভৃতি।
প্রধানতঃ সড়ক পথ এবং নদী পথে যোগাযোগ ব্যবস্থা আছে।
হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া
হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া পেন্সিল্‌ভেনিয়া বিশ্ববিদ্যালয় এর বিজনেস স্কুল। জোসেফ হোয়ার্টনের অনুদানের মাধমে ১৮৮১ সালে এটি প্রতিষ্ঠিত হয়। এটি উচ্চশিক্ষা প্রতিষ্ঠানের সাথে সংযুক্ত পৃথিবীর প্রথম বিজনেস স্কুল।
মহেন্দ্র বরঠাকুর
মহেন্দ্র বরঠাকুর (;অসমীয়া: মহেন্দ্র বরঠাকুর) একাধারে শিক্ষক, নাট্যকার, নাট্য-প্রযোজক ও গুয়াহাটি আকাশবানী কেন্দ্রের সহকারী সঞ্চালক ছিলেন। তিনি অসমের জনপ্রিয় নাট্যকার ছিলেন। ২০০১-২০০৩ সনে তিনি অসম নাট্য সন্মিলনের সভাপতি ছিলেন। ১৯৮৯ সনে তিনি অসমের শ্রেষ্ঠ ভ্রাম্যমাণ থিয়েটারের পুরস্কার পেয়েছিলেন। ২০০১ সনে তিনি ‘’অসম শিল্পী দিবস বটা’’ পুরস্কার লাভ করেছিলেন।
মহেন্দ্র বরঠাকুর ১৯৫৭ সনে সহকারী শিক্ষকের পদে নিযুক্ত হয়ে প্রথম কর্মজীবন আরম্ভ করেছিলেন। ১৯৬৭ সনে তিনি গুয়াহাটি আকাশবানী কেন্দ্রের সহকারী সম্পাদকের পদে নিযুক্তি ছিলেন। তারপর তিনি নাট্য প্রযোজক, সহকারী কেন্দ্র সঞ্চালক, কলকাতা ও উত্তর পূর্বাঞ্চলের উপ সঞ্চালক প্রধান কার্য্যালয় ও গুয়াহাটিতে কার্যনিবাহ করেছিলেন। ১৯৯৩ সনে তিনি অবসর গ্রহণ করেন।
১৯৪৭ সনে উচ্চ শিক্ষা সমাপ্ত করার পর মহেন্দ্র বরঠাকুর লাচিত বরফুকন নামক নাটক লিখেছিলেন। তিনি রবীন্দ্রনাথ ঠাকুরের কাবুলীওয়ালা গল্প অবলম্বনে একটি নাটক রচনা করেছিলেন। ছাত্রাবস্থায় তিনি মকরাজাল নামক আরেকটি নাটক রচনা করেছিলেন। তিনি হাস্য-ব্যাঙাত্মকের মাধ্যমে সামাজিক ও রাজনৈতিক অন্যায় অবিচারের বিরুদ্ধে প্রতিবাদ করে এক নতুন কৃতিত্বের পরিচয় দিয়েছেন। ১৯৮১ সনে তিনি সিমলু চন্দন নাটকের মাধ্যমে নিজেকে ভ্রাম্যমান থিয়েটারের নাট্যকার রুপ প্রকাশ করেছিলেন। তিনি সমাজ এবং ব্যক্তি জিবনের সংঘাত, ব্যক্তি এবং সমাজ জীবনের দ্বন্দ, পারিবারিক সমস্যা, নতুন ও পুরানার মধ্যে সংঘাত ইত্যাদি বিষয়ে নাটক রচনা করে নাটক জগতকে উজ্জ্বলিত করে তুলেছেন। বিশ্ববিখ্যাত উপন্যাস, ঘটনা ও চরিত্রের আধারে নাটক রচনা করে তিনি অসমীয়া সাহিত্যকে নতুন প্রজন্ম দিয়েছেন।
২০০৫ সনে মহেন্দ্র বরঠাকুরের মৃত্যু হয়।
গুয়াহাটি বিশ্ববিদ্যালয়
গুয়াহাটি বিশ্ববিদ্যালয় বা গৌহাটি বিশ্ববিদ্যালয় ( ; অসমীয়া: গুৱাহাটী বিশ্ববিদ্যালয় বা গৌহাটী বিশ্ববিদ্যালয়) ভারতের উত্তর পূর্বাঞ্চলের অন্যতম শিক্ষা প্রতিষ্ঠান। উত্তর পূর্বাঞ্চলের অগ্রগামী ও প্রাচীন বিশ্ববিদ্যালয়। অসমের শিক্ষা, বৌদ্ধিক ও রাজনৈতিক পরিবেশ সৃষ্টিতে গুয়াহাটি বিশ্ববিদ্যালয় গুরুত্বপূর্ন ভুমিকা পালন করেছে।
গুয়াহাটি বিশ্ববিদ্যালয় ‘’’গুয়াহাটি বিশ্ববিদ্যালয় অধিনিয়ম ১৯৪৭’’ ও অসম বিধান সভার বিধায়ক দ্বারা ১৯৪৮ সনে প্রতিষ্ঠা করা হয়েছিল। বিশ্ববিদ্যালয় অনুনয় আয়োগ ও অসম সরকারের যুগ্ম প্রচেষ্টার ফলে এই বিশ্ববিদ্যালয় প্রতিষ্ঠা করা সম্ভবপর হয়েছিল। ১৯৪৮ সনের ২৬ জানুয়ারি সনে গুয়াহাটি কটন কলেজের সুডমার্সন ভবনে বিশ্ববিদ্যালয়ের প্রথম সভা অনুষ্ঠিত হয়েছিল। কৃষ্ণকান্ত সন্দিকৈ গুয়াহাটি বিশ্ববিদ্যালয়ের প্রথম উপাচার্য ছিলেন।
গুহাহাটি বিশ্ববিদ্যালয় অসমের রাজধানী গুয়াহাটি শহরের জালুকবারী নামক স্থানে অবস্থিত। লোকপ্রিয় গোপীনাথ বরদলৈ বিমান বন্দর থেকে ১০ কিলোমিটার দূরত্বে অবস্থিত ও কামাখ্যা রেল ষ্টেশন থেক ৫ কিলোমিটার দূরত্বে অবস্থিত । এই বিশ্ববিদ্যালয় ৩৭ নং রাষ্ট্রীয় ঘাইপথ দ্বারা সংযুক্ত। এখানে ৩০০০ ছাত্র-ছাত্রী থাকার জন্য আবাস গৃহ এবং শিক্ষার্থী ও কর্মচারী থাকার জন্য সু-ব্যবস্থা আছে।
গুয়াহাটি বিশ্ববিদ্যালয় National Assessment and Accreditation Council (NAAC), Bangalore দ্বারা স্বীকৃতি প্রাপ্ত ও ৪ষ্টার প্রাপ্ত ।
বিশ্ববিদ্যালয়ের সংগীতটি ভূপেন হাজরিকা রচনা করেছেন৷ এই সংগীতটি প্রতেকটি অনুষ্ঠানের প্রারম্ভে পরিবেশন করা হয়। সংগীতটি নীচে উল্লেখ করা হ'ল-
কলা
বিজ্ঞান বিভাগ
১৯৪৮ সনে গুয়াহাটির চান্দমারীতে বিশ্ববিদ্যালয়ের গ্রন্থাগার স্থাপিত হয়েছিল। ১৯৬২ সনে চান্দমারী থেকে বিশ্ববিদ্যালয়ে স্নানান্তর হয়েছিল। ১৯৮২ সনে গ্রন্থগারটি প্রথম উপাচার্যের নামে কৃষ্ণকান্ত সন্দিকৈ গ্রন্থগার নামকরণ করা হয়। বর্ত্তমান গ্রন্থগারটিতে ২৫৯৪৯০ টি গ্রন্থ সংগৃহিত করা আছে যার মধ্যে ১০২২১২টি BOUND PERIODICALS, ২২৫০টি গবেষনা গ্রন্থ, ৬৯০৮টি প্রতিবেদন ও নিবন্ধ এবং ৩০৬ টি মানচিত্র পুস্তকের অন্তর্গত। এই গ্রন্থগারে কম্পিউটার দ্বারা গ্রন্থ অনুসন্ধান করার সুবিধা আছে ও দৈনিক খবরের কাগজ ও পত্রিকা পাঠ করার ব্যবস্থা আছে।
ডিব্রুগড় বিশ্ববিদ্যালয়
ডিব্রুগড় বিশ্ববিদ্যালয়(;অসমীয়া:ডিব্রুগড় বিশ্ববিদ্যালয়) অসমের উত্তর-পূর্বাঞ্চলের মধ্যে অন্যতম বিশ্ববিদ্যালয়। ১৯৬৫ সনে অসম বিধানসভার একজন প্রস্তাবিত বিধায়ক দ্বারা এই বিশ্ববিদ্যালয় স্থাপন করা হয়েছিল। অসমের অন্যতম উচ্চ শিক্ষা প্রতিষ্ঠান রুপে বিবেচিত ডিব্রুগড় বিশ্ববিদ্যালয়ে কলা, বিজ্ঞান ও বানিজ্যের জন্য বিভিন্ন বিভাগ থাকা সত্বেও এখানে অভিযান্ত্রীক ও প্রযুক্তিবিদ্যার প্রতিষ্ঠান রয়েছে। ৩৭নং রাষ্ট্রীয় ঘাইপথের দ্বারা এই বিশ্ববিদ্যালয়কে সংযুক্ত করা হয়েছে । 
ডিব্রুগড় বিশ্ববিদ্যালয় Association of Indian Universities (AIU) এবং Association of Commonwealth Universities (ACU) সদস্য। ডিব্রুগড় বিশ্ববিদ্যালয় National Assessment and Accreditation Council (NAAC), Bangalore দ্বারা মূল্যাঙ্কিত এবং বি. গ্রেড প্রাপ্ত। "বিশ্ববিদ্যালয় অনুদান আয়োগে" ডিব্রুগড় বিশ্ববিদ্যালয়ের "অসমীয়া বিভাগকে Center for Advanced Studies (CAS) হিসেবে চিহ্নিত করেছেন। তদুপরি বিশ্ববিদ্যালয়ের আঠটি বিভাগকে Special Assistance Programme (SAP) অধীনে DSA এবং DRS মর্যদা দিয়েছেন। এই বিশ্ববিদ্যালয়ের "পে'ট্রলিয়াম প্রযুক্তিবিদ্যা" বিভাগ ভারত সরকারের বিজ্ঞান এবং প্রযুক্তিবিদ্যা বিভাগদ্বারা Center for Relevance and Excellence (CORE) under Technology, Information, Forcasting and Assessment Council (TIFAC) হিসেবে চিহ্নিত করেছেন।
ডিব্রুগড় বিশ্ববিদ্যালয়ে ২০০১-০২ সনে স্নাতকোত্তর পাঠ্যক্রমে ষান্মাসিক ব্যবস্থা করা হয়েছে। ২০০৯-১০ শিক্ষাবর্ষে Choice Based Credit System ব্যবস্থা চালু করা হয়েছে। এই বিশ্ববিদ্যালয় নিজের অন্তর্ভুক্ত বিভিন্ন মহাবিদ্যালয়ে ২০১১-১২ সনে স্নাতক পাঠ্যক্রমে ষান্মাসিক পদ্ধতির সুচনা করেছে। বর্তমান ডিব্রুগড় বিশ্ববিদ্যালয়ে ২০ অধিক বিষয়ে পি.এচ.ডি করার সুবিধা আছে। এই বিশ্ববিদ্যালয়ে বর্তমান ১০টি বিষয়ে এম.ফিল করার সুবিধা রয়েছে যথাক্রমে:অসমীয়া, ইংরেজী, রসায়ন বিজ্ঞান,পদার্থ বিজ্ঞান, বাণিজ্য, বুরঞ্জী(ইতিহাস), গণিত, রাজনীতি বিজ্ঞান, সমাজতত্ব এবং পরিসংখ্যান ইত্যাদি।
গ্রন্থাগার
ডিব্রুগড় বিশ্ববিদ্যালয়ের কেন্দ্রীয় গ্রন্থাগারের নাম লক্ষ্মীনাথ বেজবরুয়া গ্রন্থাগার । চারতালা য়িশিষ্ট এই গ্রন্থাগারটির আয়তন প্রায় ৩৩৫৭০ বর্গফুট। এই গ্রন্থগারে বিভিন্ন ধরনের পুস্তক সংগৃহীত রয়েছে তদুপরি আলোচনী পত্রিকা ও খবরের কাগজ রাখা হয়। বর্তমানে গ্রন্থগারের গ্রন্থ আদান-প্রদান করার সুবিধা সম্পূর্নরুপে কম্পিউটার দ্বারা নিয়ন্ত্রিত করা হয়েছে। ২০০৪ সনের ১ম জানুয়ারি থেকে ইন্টারনেট যোগে ৪৭০০টি পত্রিকা পাঠ করার সুবিধা দিয়েছে।
ছাত্রাবাস
ছাত্রীনিবাস
২০০৮ গ্রীষ্মকালীন অলিম্পিকে দৌড়বাজী – পুরুষদের ডিসকাস থ্রো
২০০৮ অলিম্পিক গেমসে পুরুষদের ডিসকাস থ্রো প্রতিযোগিতা আগস্টের ১৬ থেকে ১৯ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম যোগ্যতার মাপকাঠি: ন্যূনতম ৬৪.৫০ মিটার (Q) বা সেরা ১২জন (q) ফাইনালে যাবে।
ওহাইও স্টেট ইউনিভার্সিটি
ওহাইও স্টেট ইউনিভার্সিটি যেটি ওহাইও স্টেট বা ওএসইউ নামেও পরিচিত, মার্কিন যুক্তরাষ্ট্রের ওহাইও অঙ্গরাজ্যের কলাম্বাসে অবস্থিত একটি সরকারী বিশ্ববিদ্যালয়। এটি ১৮৭০ সালে প্রতিষ্ঠিত হয়।
ক্রিকেট সাউথ আফ্রিকা
ক্রিকেট সাউথ আফ্রিকা () পেশাদার ও সৌখিন - উভয় ধরনের ক্রিকেট খেলায় দক্ষিণ আফ্রিকার সর্বোচ্চ পরিচালনা পরিষদ। প্রকৃতপক্ষে ১৯৯১ সালে এ সংস্থাটি দক্ষিণ আফ্রিকা ইউনাইটেড ক্রিকেট বোর্ড নামে প্রতিষ্ঠিত হয়েছিল। ২৯ জুন, ১৯৯১ তারিখে আন্তর্জাতিক ক্রিকেট কাউন্সিলের সদস্য পদ লাভ করে। জোহানেসবার্গভিত্তিক এ সংস্থার প্রধান নির্বাহী হিসেবে দায়িত্ব পালন করছেন হারুন লরগাত ও দক্ষিণ আফ্রিকা দলের কোচ হিসেবে রয়েছেন রাসেল ডোমিঙ্গো।
১৮৮৯ সালে সর্বপ্রথম দক্ষিণ আফ্রিকা ক্রিকেট দল আন্তর্জাতিক ক্রিকেটে অংশগ্রহণ করে। কিন্তু ঐ সময়কার খেলোয়াড়দের সম্পর্কে খুব কমই জানা গেছে। ১৯৭০ সাল পর্যন্ত দলটি ধারাবাহিকভাবে ইংল্যান্ড, অস্ট্রেলিয়া ও নিউজিল্যান্ডের বিপক্ষে অংশ নিয়েছিল। কিন্তু মে, ১৯৬১ সালে কমনওয়েলথ ত্যাগ করলে দক্ষিণ আফ্রিকাকে তৎকালীন ইম্পেরিয়াল ক্রিকেট কনফারেন্সের সভায় দলের সদস্যপদ বাতিল করা হয়। ১৯৬৪ সালে আইসিসি’র নিয়ম পরিবর্তন করা হয় ও অন্যান্য দেশকে সহযোগী সদস্যের মর্যাদা দেয়া হয়। কিন্তু দক্ষিণ আফ্রিকা কর্তৃপক্ষ থেকে পুণরায় সদস্যপদের জন্য আবেদন করা হয়নি। ১৯৪৮ সালে প্রবর্তিত বর্ণবাদ আইনের কারণে অ-শ্বেতাঙ্গ (কালো, ভারতীয়) কোন খেলোয়াড়কে দক্ষিণ আফ্রিকার পক্ষে টেস্ট খেলায় বিধি-নিষেধ আরোপ করা হয়। বর্ণবাদ বিরোধী আন্দোলন তুঙ্গে ওঠলে আইসিসি ১৯৭০ সালে সফরের ওপর নিষেধাজ্ঞা প্রদান করে।
দক্ষিণ আফ্রিকায় তিনটি প্রধান ঘরোয়া ক্রিকেট প্রতিযোগিতা অনুষ্ঠিত হয়। সেগুলো হচ্ছে -
সচরাচর কমপক্ষে একাধিক প্রাদেশিক সহযোগী দল ও ছয়টি প্রথম-শ্রেণীর দল উপরিউক্ত প্রতিযোগিতাসমূহে অংশ নিয়ে থাকে।
বিনোদন সাংবাদিকতা
বিনোদন সাংবাদিকতা (ইংরেজী: Entertainment journalism) হলো সাংবাদিকতার একটি ধারা, যা মুলত বিনোদন ব্যবসায় ও এর সাথে সংশ্লিষ্ট অন্যান্য বিষয়ের সংবাদ সংগ্রহ, প্রতিবেদন তৈরি ও গণমাধ্যমে প্রকাশ পর্যন্ত সম্পাদিত কার্যক্রমকে নির্দেশ কারে থাকে। এ ধারা বিনোদন শিল্প সংশ্লিষ্টদের বাইরেও সাধারণ পাঠকদের দৃষ্টি আকর্ষণে সমর্থ হয়েছে।
টেলিভিশন, চলচ্চিত্র সমালোচনা, সঙ্গীত সাংবাদিকতা, ভিডিও গেম সাংবাদিকতা এবং সেলিব্রিটি সম্পর্কিত প্রচলিত সংবাদভিত্তিক কার্যক্রম বিনোদন সাংবাদিকতার অন্তর্ভুক্ত।
ভাওয়াল বদরে আলম সরকারী কলেজ
গাজীপুর জেলার শ্রেষ্ঠ বিদ্যাপীঠ ভাওয়াল বদরে আলম সরকারি কলেজ, যা ভাওয়াল কলেজ নামে অধিক পরিচিত, গাজীপুর চৌরাস্তার নিকটবর্তী ঢাকা-টাঙ্গাইল মহাসড়কের পাশে অবস্থিত। ১৯৬৭ সালে এটি প্রতিষ্ঠিত হয় এবং ১৯৮০ সালে একে সরকারী কলেজ হিসেবে ঘোষণা করা হয়। কলেজটির প্রতিষ্ঠাতা হলেন জনাব বদরে আলম এবং কলেজটির প্রথম অধ্যক্ষ ছিলেন জনাব কে. এম. আব্দুস সালাম।
কলেজ কোড: ৫৫০১ ;এই কলেজ সাধারণত ২ লেভেলের। একটি ইন্টারমিডিয়েট যেটি মাধ্যমিক ও উচ্চমাধ্যমিক বোর্ড এর মাধ্যমে নিয়ন্ত্রণ হয়। অন্যটি হলো, অনার্স এবং মাষ্টার্স লেভেলের যেটি জাতীয় বিশ্ববিদ্যালয় কর্তৃক নিয়ন্ত্রিত।
এই কলেজে ভর্তির জন্য মাধ্যমিক ও উচ্চমাধ্যমিক বোর্ড এবং জাতীয় বিশ্ববিদ্যালয়ের মাধ্যমে ভর্তি হতে হয়ে। কলেজে নিজস্ব কোন ভর্তি পরীক্ষার ব্যাবস্থা নেই।
পাকশী
পাকশী ইউনিয়ন রাজশাহী বিভাগের পাবনা জেলার অন্তর্গত ঈশ্বরদী উপজেলার একটি ইউনিয়ন। পাকশী ইউনিয়ন পদ্মা নদীর তীরে অবস্থিত।
মোট জনসংখ্যা ৩১,৫৬৪ জন
গ্রামের সংখ্যা মোট ৮ টি। সেগুলি হল:
ওয়ার্ডের সংখ্যা - ০৯
স্বাস্থ্য ও পরিবার কল্যাণ কেন্দ্র -০১টি
সান্তাহার
সান্তাহার রাজশাহী বিভাগের বগুড়া জেলার অন্তর্গত আদমদীঘি উপজেলার একটি ইউনিয়ন। কালের স্বাক্ষী বহনকারী আদমদীঘি উপজেলার একটি ঐতিহ্যবাহী অঞ্চল হলো সান্তাহার ইউনিয়ন। স্বাধীনতাপূর্ব বাংলাদেশের বৃহৎ অবাঙ্গালী (বিহারী) অধ্যুষিত শহর ছিল শান্তাহার। বর্তমানে এটি পৌরসভা। এটি মূলত রেলওয়ে জংশনের জন্য বিখ্যাত।
মোট জনসংখ্যা ২৮২২৬ জন
গ্রামের সংখ্যা মোট১৯টি। সেগুলি হল:
ওয়ার্ডের সংখ্যা -
শিক্ষারহার– ৪৯% (২০০১ এর শিক্ষা জরীপ অনুযায়ী)
স্বাহ্য ও পরিবার কল্যাণ কেন্দ্র -
গোমুখী
গঙ্গোত্রী হিমবাহের মুখ যা গোমুখ নামে পরিচিত যেখান থেকে ভাগীরথী নদীর উতপত্তি. এটা গঙ্গা নদীর প্রাথমিক উতসস্থলও. ভারতের উত্তরাখণ্ড রাজ্যের উত্তরকাশী জেলায় 13,200 ফুট উচ্চতায় এর অবস্থান. এটি আয়তনের দিক থেকে হিমালয়ের বৃহত্তম অংশ যা 27 ঘনকিলোমিটার জুডে অবস্থান করছে. এটি হিন্দুদের একটি জনপ্রিয় তীর্থস্থান পাশাপাশি ভাবে গঙ্গোত্রী একটি ভীষন সুন্দর ট্রেকরূট. 2013 সালে উত্তরাখন্ডে প্রচন্ড প্রাকৃতিক বিপর্যয়ের জন্য গোমুখের সামনের দিকের একটা বড অংশ ভেঙে যায় ও নষ্ট হয়ে যায়. এর অবস্থান গঙ্গোত্রী হিমবাহের শেষ প্রান্তে। ১৩,২০০ ফুট উচ্চতার এই স্থান থেকে গঙ্গা নদীর উৎপত্তি হয়েছে। একে নদী ও বাঁধও বলা হয়।
পুরাণে গোমুখের উল্লেখ আছে. কথিত আছে একজন মেষপালক ছেলে তাঁর একটি হারানো মেষকে খুঁজতে খুঁজেতে গঙ্গোত্রী হিমবাহের কাছে পৌঁছে যায়. সেখানটা দেখতে অনেকটা গরুর মুখের মতো দেখতে তাই নাম হয় গোমুখ. বিভিন্ন জাতির মানুষের কাছে এটি একটি পবিত্র যাত্রা. বহু সন্ন্যাসী ও মানুষ আসেন এখানে পুজো দিতে.
গোমুখ, গঙ্গোত্রী থেকে 18কিমি দূরে এবং ভাগীরথীর পাদদেশ থেকে 4255মিটার উচ্চতায় অবিস্থত.
ভিয়েনা চক্র
ভিয়েনা চক্র হলো একটি দার্শনিক আন্দোলন। ঊনবিংশ শতাব্দির শেষ দিক থেকে বিংশ শতাব্দি পর্যন্ত এর ব্যাপ্তিকাল। একটি দার্শনিক গোষ্ঠির সাংগঠনিক পরিচয়ও, যারা অস্ট্রিয়ার রাজধানী ভিয়েনায় প্রথম বিশ্বযুদ্ধের পর অধিবিদ্যাবিরোধী মত প্রচারের জন্য সংগঠিত হয়েছিল। পাশাপাশি বিজ্ঞানকে সুদৃঢ় ভিত্তির উপর প্রতিষ্ঠা করার লক্ষ্যও তাদের ছিল।
ভিয়েনা চক্রের দর্শনচিন্তকরা প্রায় সবাই যৌক্তিক ইতিবাদী। ভিয়েনা বিশ্ববিদ্যালয়ে দর্শন ও বিজ্ঞানে নিয়োজিত কয়েকজন শিক্ষক ও শিক্ষার্থীই এ-চক্র গঠন করেন। তাদের চিন্তাধারা মূলত যৌক্তিক ইতিবাদ নামে পরিচিত। এ-বিশ্ববিদ্যালয়ের আরোহী বিজ্ঞানের দর্শনের অধ্যাপক মরিস শ্লিককে এ-দর্শনচিন্তার উদ্গাতা বলে অভিহিত করা হয়। তিনি ছাড়া আর যাদের নাম এ-চক্র আলোচনায় উঠে আসে, তারা হলেন: রুডলফ কারনাপ, নিউরাথ, ফাইগল, ভাইজম্যান। এ. জে. এয়ার দর্শনের শিক্ষক ছিলেন। তিনি ১৯৩৩ সালে এ-চক্রের সদস্য হিসেবে যোগদান করেন। রুডলফ কারনাপ হলেন এ-দর্শনের কট্টর সমর্থক এবং এ জে এয়ার হলেন প্রবক্তা ও ব্যাখ্যাকার। এদিক থেকে বলা যায়, ভিয়েনা চক্রীদের উল্লেখযোগ্য ফসল যৌক্তিক ইতিবাদ ।
যৌক্তিক ইতিবাদ এমন একটি দর্শন, যেটা তত্ত্ববিদ্যার অসারতা প্রতিপন্ন করা ও বিজ্ঞানকে সুদৃঢ় ভিত্তির উপর প্রতিষ্ঠা করার লক্ষ্যে প্রবর্তিত। এ-দুই উদ্দেশ্যকে সফল করার জন্য ভাষার যৌক্তিক বিশ্লেষণকে গুরুত্ব দিয়েছিলেন ভিয়েনা চক্রের দার্শনিকগণ। ভাষা বিশ্লেষণের মাধ্যমে অধিবিদ্যা তথা তত্ত্ববিদ্যার অসারতা প্রতিপন্ন করার প্রয়াসকেই নব্য ইতিবাদীবা মৌলিকত্ব বলে দাবি করেন। দর্শনের ক্রমবিকাশের ইতিহাসে উৎকর্ষ ও ধ্বংসের পর্যায় পরিলক্ষিত হয়। হেগেলীয় ও নব্য হেগেলীয় দর্শনে চরম উৎকর্ষের একটা অশনিসংকেত লক্ষ করা যায় যৌক্তিক ইতিবাদীদের তত্ত্ববিদ্যার অসারতা প্রমাণের প্রয়াসের মধ্যে।
ভিয়েনা চক্রীয় চৈতন্য তথা যৌক্তিক ইতিবাদী চিন্তাধারা ক্রমে-ক্রমে ইউরোপ ও আমেরিকায় ছড়িয়ে পড়ে। বার্লিনে হ্যামস রিকেনব্যাক, সি হেম্পেল, কে গ্রেলিং এবং আর ভন মিসেস এ-চিন্তাধারায় উদ্বুদ্ধ হন। আমেরিকার অনেক চিন্তাবিদের হৃদয়ও ছুঁয়েছিলো এ-আন্দোলন। যেমন- ই নোগল, সি ডব্লিও মরিস, জন ডিউক এবং টারস্কি। এরা পরে সবাই ভিয়েনা চক্রের সদস্য হন। এ-সদস্যেদের অনেকেই ছিলেন বিজ্ঞান, গণিত, অর্থনীতি, ইতিহাস ও আইনের শিক্ষক। এ-মতবাদ ভিতগেনস্তাইনের ভাষা সম্পর্কীয় বিশ্লেষণ (Linguistic Analysis) মতবাদকে প্রভাবান্বিত করে।
কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়
কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয় () হচ্ছে ভারতের অসম রাজ্যের রাজধানী গুয়াহাটি মহানগরে অবস্থিত একটি মুক্ত বিশ্ববিদ্যালয়। এইটি উত্তর-পূর্বাঞ্চলের সর্বপ্রথম ও ভারতের ১৪তম মুক্ত বিশ্ববিদ্যালয়। অসম বিধানসভা আইন XXXVII of 2005 দ্বারা এই বিশ্ববিদ্যালয়টি প্রতিষ্ঠা করা হয়েছে। ২০০৫ সনের ৭ সেপ্তেম্বর অসমের রাজ্যপাল এই আইনকে সন্মতি দিয়েছিলেন। ২০০৭ সনে ডিসটেন্ট এডুকেসন কাউন্সিল (Distance Education Council) এবং ২০০৯ সনে উনিভারসিটি গ্রান্টস কমিসন(University Grants Commission)) কৃষ্ণকান্ত সন্দিকৈ রাজ্যিক বিশ্ববিদ্যালয়কে স্বীকৃতি দিয়েছিলেন। 
২০০৮ সনে কৃষ্ণকান্ত সন্দিকৈ বিশ্ববিদ্যালয়ে প্রথম নামভর্তিকরন আরম্ভ হয়েছিল এই সময়ে ছাত্র-ছাত্রীর সংখ্যা ছিল ৮২০০ জন। ২০০৯ সনে এই সংখ্যা বৃদ্ধি পেয়ে ২৪০০০ হয়েছিল। বর্তমান বিশ্ববিদ্যালয়ে প্রায় ৪০টি পাঠ্যক্রম আছে। এই বিশ্ববিদ্যালয়ে বিজ্ঞান ও সমাজ বিজ্ঞান বিষয়ে পি.এচ.ডি. স্নাতক, স্নাতোকত্তর, ডিপ্লোমা করার সুবিধা রয়েছে। রাজ্যের পলিটেকনিক ও ইনড্রাষ্টিয়েল ইন্সটিটুড অফ টেকনোলোজির সাহায্যে বৃত্তিমূলক শিক্ষা প্রদান করার সুবিধা আছে। এই বিশ্ববিদ্যালয়ের অধীনে সমগ্র উত্তর-পূর্বাঞ্চলে সর্বমোট ২২০টি শিক্ষাকেন্দ্র আছে। কৃষ্ণকান্ত সন্দিকৈ রাজ্যিক বিশ্ববিদ্যালয়ের অধীনে গুয়াহাটি কেন্দ্রীয় কারাগার, যোরহাট কেন্দ্রীয় কারাগার ও অভয়াপুরী কেন্দ্রীয় কারাগারে সর্বমোট তিনটি শিক্ষাকেন্দ্র স্থাপন করা হয়েছে। এই কেন্দ্রের মাধ্যমে কারাগারে বন্দী কয়েদিরা বিনামূল্যে শিক্ষা গ্রহনের সুবিধা পায়। 
উত্তর-পূর্বাঞ্চলের শিক্ষার্থীদের সুবিধার্থে কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয় সর্বপ্রথম কমিউনিটি রেডিও স্থাপন করেছেন। সমগ্র বাধা অতিক্রম করে সমাজের সকল শ্রেনীর লোককে শিক্ষা প্রদান করা এই বিশ্ববিদ্যালয়ের প্রধান উদ্যেশ্য। এই বিশ্ববিদ্যালয় থেকে ২০০৯ সনের ২৮ জানুয়ারি তারিখে জ্ঞান তরঙ্গ নামক এই কমিউনিটি রেডিও ব্যবস্থার চালু করা হয়েছে। প্রথম অবস্থায় অসম এডমিনিসট্রেটিভ ষ্টাফ কলেজ,গুয়াহাটি( Assam Administrative Staff College, Guwahat) থেকে ৯০.৪Mhz তরঙ্গ দৈর্ঘে পরীক্ষামুলকভাবে কার্যসূচি প্রচার করা হত। তারপর ২০১০ সনের ২০ নভেম্বর থেকে এই কেন্দ্রটি নিয়মিতভাবে কার্যসূচি প্রচার করে আসছে। 
কৃষ্ণকান্ত সন্দিকৈ রাজ্যিক বিশ্ববিদ্যালয় ই-বিদ্যা ওয়েবসাইটের মাধ্যমে ডিজিটেল শিক্ষার সুবিধা প্রদান করেছে। 
২০১১ সনের ২০ জুলাই তারিখে গুয়াহাটির রবীন্দ্র ভবনে কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়ের পঞ্চম প্রতিষ্ঠা দিবস উৎযাপন করা হয়। অসমের রাজ্যপাল জানকী বল্লভ পাটনায়কের সভাপতিত্বে এই অনুষ্ঠান সম্পূর্ন করা হয়েছিল।
চিলাপাতা বনাঞ্চল
চিলাপাতা বনাঞ্চল হল পশ্চিমবঙ্গের আলিপুরদুয়ার জেলায় অবস্থিত একটি গভীর বন। এটি ডুয়ার্সের জলদাপাড়া জাতীয় উদ্যানের কাছে অবস্থিত।
এই বনটি জলদাপাড়া ও বক্সা জাতীয় উদ্যানের মধ্যবর্তী হাতি করিডোর। এই বনে বিভিন্ন প্রজাতির জীবজন্তু দেখা যায়। এখানে আগে গণ্ডার দেখা যেত। ১৮৯২-১৯০৪ সময়কালে চিলাপাতা বনে কোচবিহারের রাজা একটি গণ্ডার হত্যা করেন, একটি গণ্ডারকে আহত করেন এবং ১৪টিরও বেশি গণ্ডারের সন্ধান পান বলে তথ্য নথিবদ্ধ করা হয়েছিল। এখন এখানে গণ্ডার দেখা না গেলেও চিতাবাঘ দেখা যায়। রাভা উপজাতির মানুষেরা এই জঙ্গল থেকে জ্বালানি সংগ্রহ করে জীবিকা নির্বাহ করে।
পশ্চিমবঙ্গ বন উন্নয়ন পর্ষদ চিলাপাতার কোদালবস্তিতে একটি পরিবেশ-পর্যটন রিসর্ট চালায়। এখানকার প্রধান পর্যটন আকর্ষণ হল নলরাজা গড়। এটি খ্রিস্টীয় পঞ্চম শতাব্দীতে গুপ্ত যুগে নির্মিত স্থানীয় নল রাজাদের দুর্গ।
লোকপ্ৰিয় গোপীনাথ বরদলৈ আন্তর্জাতিক বিমানবন্দর
লোকপ্রিয় গোপীনাথ বরদলৈ আন্তর্জাতিক বিমানবন্দর (:অসমীয়া: লোকপ্রিয় গোপীনাথ বরদলৈ আন্তঃরাষ্ট্রীয় বিমান বন্দর) ভারতের অসম রাজ্যের রাজধানী গুয়াহাটির মহানগরের সমীপবর্তী বরঝার নামক স্থানে অবস্থিত। এই বিমান বন্দরটি গুয়াহাটি আন্তর্জাতিক বিমান বন্দর নামেও পরিচিত। এইটি ভারতের উত্তর-পূর্বাঞ্চলের মুখ্য আন্তর্জাতিক বিমান বন্দর। স্বাধীনতা সংগ্রামী “লোকপ্রিয় গোপীনাথ বরদলৈয়ের নামে এই বিমান বন্দরটির নামকরণ করা হয়েছে। এই বিমানবন্দরটি ভারতীয় বিমান প্রাধিকরন দ্বারা পরিচালিত এবং ভারতীয় বায়ু সেনাও এই বন্দরটি ঘাটি হিসেবে ব্যবহার করে।
সাত ভনী রাজ্য ও Nine Perfect Jewel হিসেবে পরিচিত উত্তর পূর্বাঞ্চলে সেবা প্রদানকারী বিমান সমূহের জন্য গুয়াহাটি আন্তঃরাষ্ট্রীয় বিমান বন্দর একটি মূখ্য কেন্দ্র । এই বিমানবন্দর থেকে উত্তর-পূর্বাঞ্চলের বিভিন্ন স্থানে যাতায়ত করার জন্য হেলিকাপ্টারের সুবিধা আছে। এই স্থান থেকে শিলং (৩০ মিনিট) তুরা (৫০মিনিট), নাহরলাগুন, ইটানগর এবং টায়াং (৭৫ মিনিট) যাওয়ার জন্য পবন হংস নামক হেলিকাপ্টার সেবার ব্যবস্থা রয়েছে। মনিপুর ইম্ফল বিমানবন্দর আন্তর্জাতিক পর্যায়ে উপনীত হওয়ার পূর্বে উত্তর পূর্বাঞ্চলে লোকপ্রিয় গোপীনাথ বরদলৈ বিমানবন্দরটি ছিল একমাত্র আন্তর্জাতিক বিমান বন্দর। বর্তমান এই বিমানবন্দরটি উন্নতির জন্য উন্নতিকরন পরিকল্পনা চালু করা হয়েছে।
তেজপুর বিশ্ববিদ্যালয়
তেজপুর বিশ্ববিদ্যালয় ১৯৯৪ সালে ভারতীয় সংসদের একটি আইন কর্তৃক প্রতিষ্ঠিত আসামের পূর্ব-উত্তর রাজ্য তেজপুরে অবস্থিত ভারতের কেন্দ্রীয় বিশ্ববিদ্যালয়। এই বিশ্ববিদ্যালয়ের ১৫টি বিভাগ রয়েছে এবং শিক্ষার্থীর সংখ্যা প্রায় ২৫০০ জন। তেজপুর বিশ্ববিদ্যালয়ের বর্তমান উপাচার্য শ্রী মিহির কান্তি চৌধুরী ও বিশেষ উপাচার্য অমরজ্যোতি চৌধুরী। গবেষণা বিভাগের জন্য এই বিশ্ববিদ্যালয় ভারতের অন্যান্য কেন্দ্রীয় বিশ্ববিদ্যালয়ের মধ্যে যথেষ্ট সুনাম অর্জন করেছে। বিশ্ববিদ্যালয়ের কথা ও সুর অসমের প্রসিদ্ধ কণ্ঠশিল্পী ডঃ ভুপেন হাজরিকা রচনা করেছেন।
তেজপুর শহরের নপাম নামক স্থানে তেজপুর বিশ্ববিদ্যালয় অবস্থিত। অসম চুক্তির ফলে এই স্থাপন হয়েছিল বলে জানা যায়।
বিশ্ববিদ্যালয় শিক্ষাঙ্গন, নাপাম থেকে প্রায় ১৫ কিলোমিটার পূর্বে তেজপুরে আসামের সনিতপুর জেলা সদর দপ্তরের পাশে অবস্থিত। নাপাম একটি গ্রামীণ এলাকা, যেখানে বিভিন্ন বর্ণ, ধর্ম এবং ভাষার মানুষ রয়েছে। নাপামের এই শিক্ষাঙ্গণ প্রায় ২৬২ একর (১.০৬ কিমি) এলাকা জুড়ে বিস্তৃত। চারপাশ পাকা দেয়াল দ্বারা বেষ্টিত। এটি নামাপ জাতীয় মহাসড়ক নং ৩৭এ-এর পিডব্লউডি সড়ক সংযুক্ত কালিয়া-ভোমরা সেতু এবং মিশন চারিঅলীর মধ্যবর্তী স্থান। তেজপুরের সঙ্গে রাজ্যের অন্যান্য সড়ক ও রেলপথে সংযুক্তি রয়েছে।
কলকাতা এবং তেজপুরে আকাশপথে যাতায়াতের জন্যে একটি ত্রি-সাপ্তাহিক ফ্লাইট চালু রয়েছে। এই বিশ্ববিদ্যালয় সবুজ গাছপালা দ্বারা পরিবেষ্টিত এবং এর কাছেই বিভিন্ন ঐতিহাসিক এ পর্যটন স্থান-স্থাপনা রয়েছে যেমন, অগ্নিগড়, গণেশ ঘাট ইত্যাদি।
১৯৯৪ সনে বিশ্ববিদ্যালয় স্থাপনের সময় কেন্দ্রীয় গ্রন্থাগার নির্মাণ করা হয়েছিল। এই গ্রন্থাগারে বর্তমান ৫০০৮২টি পুস্তক সংগৃহীত করা হয়েছে।
তেজপুর বিশ্ববিদ্যালয় তেজপুর শহর থেকে প্রায় ১৫ পূর্বে নপাম নামক স্থানে অবস্থিত। অসমের রাজধানী গুয়াহাটি থেকে এই অঞ্চলের দূরত্ব প্রায় ২১০ কিলোমিটার। স্থলপথের দ্বারা তেজপুর বিশ্ববিদ্যালয় পৌঁছানের সুব্যবস্থা আছে।
অন্যান্য বিশ্ববিদ্যালয়ের মত এখানেও ছাত্র-ছাত্রীর উন্নতির জন্য বিভিন্ন সুবিধা দেওয়া হয়েছে যেমন: ছাত্র-ছাত্রী আবাস গৃহ, য়াই-ফাই ও লেন সমৃদ্ধ কম্পিউটার কেন্দ্র, গ্রন্থাগার, বিশ্ববিদ্যালয় ও অন্যান্য শহরের সহিত যাতায়ত সম্পর্ক স্থাপনের জন্য নিয়মীত বাস সেবা, আভ্যন্তরিন ক্রীড়াগৃহ, অত্যাধুনিক ব্যায়ামগার, দিবা-নৈশ খেলার জন্য ‘’ফ্লাড লাইট’’ সুবিধা বিশিষ্ট খেলার মাঠ ইত্যাদি। 
বিশ্ববিদ্যালয়ের পাঁচটি ছাত্রাবাস রয়েছে (নির্মাণ অনুযায়ী তালিকাভুক্ত):বিশ্ববিদ্যালয়ের সাতটি ছাত্রীনিবাস রয়েছে (নির্মাণ অনুযায়ী তালিকাভুক্ত):